Tuesday, 28 May 2019 20:05\nΔήλωση Project για το αποτέλεσμα των εκλεκτών\nFriday, 24 May 2019 20:22\nΜήνυμα νίκης από το Project Δράμα 2020.\nΣε ένα μεγαλειώδες σε πλήθος και παλμό ακροατήριο μίλησε ο υποψήφιος δήμαρχος Δράμας Αλέξανδρος Τσιαμπούσης στα πλαίσια της κεντρικής ομιλίας του Project Δράμα 2020.\nΤο δημοτικό ωδείο κατακλύστηκε από πλήθος κόσμου όλων των ηλικιών που παρευρέθηκε στην κεντρική ομιλία διακόπτοντας τον ομιλητή με χειροκροτήματα σε πολλά σημεία και δίνοντας το σύνθημα της νίκης εν όψει των αυτοδιοικητικών εκλογών της 26ης Μαϊου.\nΟ Αλέξανδρος Τσιαμπούσης στην ομιλία του αναφέρθηκε στους βασικούς άξονες του προγράμματος και δήλωσε πως το project Δράμα 2020 θα συνεχίσει και την επόμενη μέρα των εκλογών να μάχεται με εντιμότητα και αποφασιστικότητα για το συμφέρον του δήμου και των συμπολιτών μας.\nΗ ενθουσιώδης και συγκινητική υποδοχή που επιφύλαξε το κοινό στον υποψήφιο δήμαρχο και τους υποψήφιους δημοτικούς συμβούλους αποτελεί τον προπομπό της νίκης στις 26 Μαΐου.\nΣήμερα το απόγευμα η κεντρική ομιλία του Project\nΜε χαρά σας προσκαλούμε στην κεντρική ομιλία του υποψήφιου δημάρχου Δράμας Αλέξανδρου Τσιαμπούση την Τετάρτη 22 Μαϊου και ώρα 19:00 μμ στο δημοτικό Ωδείο.\nΗ προεκλογική περίοδος ολοκληρώνεται και η ώρα της κάλπης έφτασε.\nΤο Project Δράμα 2020 εδώ και πέντε χρόνια έμεινε πιστό στις αρχές του και έδωσε έναν έντιμο και αξιοπρεπή αγώνα σε όλη την προεκλογική περίοδο για να γνωστοποιήσει το πρόγραμμα και τις θέσεις που πρεσβεύει.\nΗ κεντρική ομιλία του υποψήφιου δημάρχου κατά την οποία θα παρουσιαστούν όλοι οι υποψήφιοι δημοτικοί σύμβουλοι του κεντρικού ψηφοδελτίου, του τοπικού και του Σιδηρονέρου θα αποτελέσει την κορύφωση του αγώνα μας να απαλλαγούμε από το παλιό και να δώσουμε την ευκαιρία στον δήμο μας να διεκδικήσει μια θέση στο μέλλον.\nMonday, 20 May 2019 14:04\nΤο πρόγραμμα του Project Δράμα 2020 για την Ονειρούπολη και την Τοπική Οικονομία\n Δημιουργία γεωργοκτηνοτροφικού γραφείου στο Δήμο με συμβουλευτικό ρόλο για τους αγρότες και τους κτηνοτρόφους, σε συμπληρωματική δράση των αντίστοιχων γραφείων της Περιφερειακής Ενότητας, που σηκώνουν το κύριο βάρος.\n Κατασκευή έργων σε βοσκότοπους (π.χ. ποτίστρες, μικρές γέφυρες κ.α.).\n Οριοθέτηση των διαφόρων εκμεταλλεύσεων (χωρικός σχεδιασμός).\n Λειτουργία Προγραμμάτων Ενημέρωσης αγροτών (Ευρωπαϊκά Προγράμματα).\n Σεμινάρια κατάρτισης\n Κατασκευή δεξαμενών ομβρίων υδάτων όπου αυτό είναι απαραίτητο.\n Σύνδεση της αγροτικής και κτηνοτροφικής παραγωγής με διάφορες εναλλακτικές μορφές τουρισμού.\n Κατασκευή έργων αγροτικής οδοποιίας, τα οποία θα συμβάλλουν στην επέκταση και βελτίωση της πρόσβασης στη γεωργική γη και στις κτηνοτροφικές μονάδες, με στόχο τη μείωση του κόστους μεταφοράς των προϊόντων.\n Τοποθέτηση ειδικών κάδων ανακύκλωσης σε επιλεγμένες θέσεις, ώστε οι αγρότες να απορρίπτουν τα άδεια δοχεία από τα φυτοφάρμακα και τα λιπάσματα.\n Δημιουργία ενεργειακών κοινοτήτων με σκοπό την αξιοποίηση των υπολοίπων της παραγωγής τους. Δηλαδή, ομάδες γεωργοκτηνοτρόφων να γίνονται και παραγωγοί ηλεκτρικής ενέργειας, την οποία είτε θα πωλούν στο δίκτυο είτε θα συμψηφίζουν με το ρεύμα που δαπανούν.\n Στήριξη νέων μονάδων μεταποίησης-τυποποίησης: Μηδενικά δημοτικά τέλη για ένα έτος για κάθε νέα επιχείρηση.\n Καθορισμός της τουριστικής ταυτότητας του Δήμου της Δράμας, με έμφαση στον χειμερινό τουρισμό.\n Δημιουργία εφαρμογής με GIS για προώθηση των τουριστικών και πολιτιστικών προορισμών.\n Αθλητικός τουρισμός: Διοργάνωση ετήσιων events, εντός και εκτός της πόλης, σε συνεργασία με τα αθλητικά Σωματεία και την Ένωση Ξενοδόχων Δράμας. Συνδρομή των Δραμινών πρωταθλητών για την προβολή της περιοχής μας. Ενίσχυση των Αλεξιπτωτιστών Πλαγιάς και προσπάθεια για καθιέρωση διεθνούς αγώνα. Αγώνες μοτοκρός και ποδηλάτου βουνού.\n Θρησκευτικός τουρισμός: Προβολή της Ιεράς Μονής Εικοσιφοίνισσας, της Ιεράς Μονής Ταξιαρχών (Σίψα) και της Λυδίας των Φιλίππων. Κατάθεση πρότασης (σε συνεργασία με την Περιφέρεια ΑΜΘ και τη Μητρόπολη Δράμας) για την εισαγωγή του μοναστηριού της Εικοσιφοίνισσας στη λίστα των μνημείων της UNESCO, καθώς αποτελεί το αρχαιότερο μοναστήρι της Ευρώπης. Προβολή του Ιερού Ναού Αγίας Σοφίας, μετά το πέρας της συντήρησής του, και του βυζαντινού παρεκκλησίου των Ταξιαρχών.\n Οινολογικός τουρισμός: Διαφήμιση των κρασιών της Δράμας μέσω events (Δραμοινογνωσία, διαγωνισμοί, εκδηλώσεις, οργανωμένες ξεναγήσεις στα οινοποιεία κλπ).\n Εκπαιδευτικός τουρισμός: Εξεύρεση χορηγών για παροχή θερινών προγραμμάτων εκμάθησης της Ελληνικής Γλώσσας από ξένους. Συμπερίληψη της τοπικής Ιστορίας και του Πολιτισμού στα σχετικά προγράμματα. Χρήση των σχολείων το καλοκαίρι γι’ αυτόν τον σκοπό.\n Συνεδριακός Τουρισμός: Προσέλκυση πανελλαδικών και παγκόσμιων συνεδρίων –εκθέσεων διαφόρων θεματικών ενοτήτων (μαρμάρου, κρασιού, ιατρικά).\n Ανάδειξη της Δράμας ως γαστριμαργικού τουριστικού προορισμού. Η Δράμα, ενώ παράγει πλήθος ποιοτικών προϊόντων, δυστυχώς δεν είναι ξακουστή σχεδόν για κανένα τοπικό της έδεσμα, εκτός ίσως από τα αλλαντικά της. Άλλοι δήμοι όμως της Βόρειας Ελλάδας είναι ξακουστοί για τα γλυκά τους, το ρεβανί, τους ξηρούς καρπούς τους, για τα ξερά μανιτάρια, τα μαγειρεμένα σαλιγκάρια κλπ. Τα κρασιά κατά κύριο λόγο, αλλά και τα αλλαντικά, όπως και η ανερχόμενη αγορά των μανιταριών στην περιοχή του Σιδηρονέρου είναι προϊόντα που μπορούν να αναδειχθούν σε συνεργασία του δήμου με τους επιχειρηματίες. Η «Δραμοινογνωσία» είναι ένας καλός θεσμός για την προβολή των κρασιών μας, αλλά εμείς θα φροντίσουμε να μεγαλώσουμε τον σχετικό κατάλογο προβολής των τοπικών μας προϊόντων.\n Διαδημοτική συνεργασία για την αντιμετώπιση του τουριστικού προϊόντος ως ενιαίου με τους άλλους Δήμους της περιοχής. Συνεργασία με τους δήμους Προσοτσάνης, Νέας Ζίχνης, Κάτω Νευροκοπίου και Παρανεστίου για τη δημιουργία ενός ενοποιημένου πακέτου επισκέψεων, μέσα στο οποίο θα περιλαμβάνονται το σπήλαιο του Αγγίτη (Μααρά) και της Αλιστράτης, τα Οχυρά του Λίσσε, ο Ιερός Ναός της Αγίας Σοφίας, τα Μοναστήρια της περιοχής, το Αρχαιολογικό Μουσείο της Δράμας, το Μουσείο Φυσικής Ιστορίας του Παρανεστίου, το Παρθένο Δάσος του Φρακτού και άλλα. Συζητήσεις για δημιουργία διαδημοτικής τουριστικής επιχείρησης.\n Χρήση μίας από τις θέσεις των Ειδικών Συμβούλων του Δήμου που θα διαχειρίζεται αποκλειστικά τα θέματα που αφορούν στην Τουριστική Ανάπτυξη και Προώθηση ενώ παράλληλα θα αποτελεί το δίαυλο επικοινωνίας μεταξύ των φορέων.\n Οικονομία της γνώσης: Μέσα από ευρωπαϊκές και διεθνείς συνεργασίες θα υποστηρίξουμε πολιτικές που θα οδηγούν στην ενίσχυση του ψηφιακού στίγματος των επιχειρήσεων και στην ψηφιακή κατάρτιση του εργατικού δυναμικού. Παροχή κινήτρων για επένδυση σε επιχειρήσεις έξυπνης οικονομίας και νέων τεχνολογιών (π.χ. με μείωση των δημοτικών τελών για κάποιο χρονικό διάστημα).\n Δημιουργία κέντρου ψηφιακής καινοτομίας και επιχειρηματικότητας σε συνεργασία με άλλους φορείς, εντός των δύο πρώτων χρόνων διοίκησης από μέρους μας.\n Ίδρυση γραφείου υποστήριξης επενδυτών, που θα μελετά και θα επιλύει συνολικά τα προβλήματά τους που σχετίζονται με τον δήμο.\n Προώθηση της λειτουργίας Κοινωνικών Επιχειρήσεων: Οι κοινωνικές επιχειρήσεις είναι εταιρείες περιορισμένης ευθύνης που παράγουν υλικά αγαθά ή προσφέρουν υπηρεσίες. Μέλη (μέτοχοι) μπορεί να είναι νέοι, άνεργοι, εθελοντές και, υποχρεωτικά, κάποια μέλη μειονεκτούντων κοινωνικών ομάδων. Οι κοινωνικές επιχειρήσεις δεν είναι φιλανθρωπικά ιδρύματα ούτε μπορούν να λειτουργούν με ζημίες. Τα μέλη των Κοινωνικών Επιχειρήσεων κερδίζουν ευκαιρίες απασχόλησης και αμοιβές, ενώ το κοινωνικό σύνολο κερδίζει ποιοτικά προϊόντα, ενδεχομένως με μειωμένες τιμές. Τα κέρδη μιας κοινωνικής επιχείρησης επανεπενδύονται στην επιχείρηση. Ένα ποσοστό τους γίνεται αποθεματικό και ένα άλλο μπορεί να μοιραστεί ως μπόνους στους εργαζόμενους.\n Διαφάνεια και θέσπιση κριτηρίων στις προσλήψεις συμβασιούχων σε δίμηνα προγράμματα του δήμου και όχι με την τακτική «απόφαση δημάρχου».\n Προσπάθεια παραχώρησης του ΚΙ.Χ.Ν.Ε με σκοπό την αξιοποίησή του από τον δήμο Δράμας.\nSunday, 19 May 2019 23:28\nΤο Πρόγραμμα του Project για μια Έξυπνη πόλη – ενεργειακές κοινότητες\n1. Λειτουργία Δήμου: Χρήση της τεχνολογίας για κατάργηση περιττής γραφειοκρατίας. Οργάνωση των δεδομένων και των πληροφοριών του Δήμου και των δημοτικών επιχειρήσεων, που αφορούν το κοινό. Χρήση τεχνολογίας για βελτίωση των επιδόσεων του Δήμου στην ανακύκλωση, στην εν γένει διαχείριση των απορριμμάτων, στην κοινωνική πολιτική, στη διοίκηση.\n2. Διάδραση Δήμου-Δημοτών: Δημιουργία κατάλληλης εφαρμογής για κινητά τηλέφωνα και tablets με τη χρήση GIS συστημάτων, που θα παρέχει χρηστικές πληροφορίες και θα καταγράφει παράπονα και προβλήματα ώστε οι δημοτικές υπηρεσίες να κινητοποιούνται άμεσα. Παράλληλα, δημιουργία τηλεφωνικής γραμμής με αντίστοιχη λειτουργία. Επίσης η εφαρμογή θα λειτουργεί ενημερωτικά σε περιπτώσεις εκτάκτων αναγκών-κινδύνων με μαζική αποστολή μηνυμάτων. Στοχεύουμε την εφαρμογή να τη λειτουργήσουμε τις πρώτες 100 μέρες από την ανάληψη της διοίκησης του δήμου από το Projec\n3. Ψηφιακό στίγμα: Δημιουργία και προώθηση της ψηφιακής ταυτότητας του δήμου Δράμας. Ψηφιοποίηση ιστορικών και επιστημονικών αρχείων και ελεύθερη πρόσβαση στο διαδίκτυο. Άμεση ένταξη σε πανευρωπαϊκές πρωτοβουλίες για την ανάπτυξη ψηφιακών πολιτικών.\n4. Ψηφιακή ασφάλεια: Εφαρμογή πολιτικών ψηφιακής ασφάλειας σε όλα τα προσωπικά δεδομένα των δημοτών της Δράμας.\n5. Έκδοση πιστοποιητικών των κατοίκων των Τοπικών Κοινοτήτων εξ αποστάσεως, χωρίς να χρειάζεται η προσέλευσή τους στο δημαρχείο.\n6. Ελεύθερη πρόσβαση στο Internet μέσω Wi-Fi, τόσο στην πόλη όσο και σταδιακά εντός τετραετίας στις τοπικές κοινότητες.\n1. Την κατασκευή φωτοβολταϊκών πάρκων, μέγιστης ισχύος 1MWp έκαστο.\n2. Τη χρήση βιομάζας που αφθονεί στην περιοχή (συνεταιρισμοί γεωργοκτηνοτρόφων), για κατασκευή μονάδας παραγωγής ηλεκτρικής ενέργειας ισχύος 1 MW.


xanthibasket: Φεβρουαρίου 13\nΑ΄ΑΝΔΡΩΝ. ΑΡΙΩΝΑΣ -ΑΕΚ με σκορ προπαιδικού 46-41\nΤο μόνο που μετράει είναι η νίκη για τον Αρίωνα .\nΗ άποψη του προπονητή της ΑΕΚ για το παιχνίδι.\nστις Φεβρουαρίου 19, 2011 11 σχόλια:\nΈφτασε στην πηγή αλλά δεν ήπιε νερό ο Αρίωνας.\nΚατάφερε και γύρισε το παιχνίδι αλλά στο τέλος δεν κατάφερε να πάρει τους δύο βαθμούς.\nστις Φεβρουαρίου 19, 2011 14 σχόλια:\nΕΠΟΜΕΝΕΣ ΑΓΩΝΙΣΤΙΚΕΣ ΕΚΑΣΑΜΑΘ 19-20-02-2011\nΧάλασε ο καιρός και η διάθεση σε αντίθεση με το ενδιαφέρον που έχουν τα παιχνίδια. Ξεκινούν οι τελικές φάσεις των πρωταθλημάτων Εφήβων και Παίδων που ελπίζω να είναι αντάξια της προηγούμενης χρονιάς.\nΈνα νέο site .\nΕίναι γεγονός το επίσημο site της Α.Ε.Κομοτηνής :\nΜπείτε και ψάξτε το αξίζει τον κόπο.\nΘα είναι συνεχώς υπό κατασκευή και συμπλήρωση υλικού.\nΠρος το παρόν, έχει υλικό από το τμήμα μπάσκετ, όμως στο μέλλον θα προστεθεί υλικό και από τα άλλα αθλήματα\nΑποτελέσματα Α2 Γυναικών.\nΌταν βάζεις ένα καλάθι στο τέλος του τρίτου δεκαλέπτου και ουσιαστικά πετάς όλη τη προηγούμενη προσπάθεια τότε η ήττα είναι πέρα για πέρα δίκαιη.\nΠάλεψε δύο δεκάλεπτα η Ασπίδα αλλά στο τρίτο έπαθε black out.\nΔεν άντεξαν τα guard της στην πίεση των αντιπάλων έκαναν τραγικά λάθη και έφτασε το επιμέρους σκορ στο τρίτο δεκάλεπτο στο 17-02.\nΑυτοί οι δύο πόντοι μπήκαν στο τέλος του δεκαλέπτου.\nΧειρότερο δεκάλεπτο δεν είδε ο προπονητής της.\nΕδώ ουσιαστικά είχε τελειώσει και η όποια προσπάθεια να καλυφθεί η διαφορά των 13 πόντων του ημιχρόνου και αντί για επαναφορά ήρθε η ολική καταστροφή. Υπάρχει καιρός πολύς για να καταφέρουν να βρούνε τον καλό τους ρυθμό και να πετύχουν την πρώτη εκτός έδρας νίκη τους.\n26-16, 15-12, 17-02, 18-11\nΜεγάλη νίκη για την Καλαμαριά 63-50 το Ν.Ρύσιο στο μεγάλο ντέρμπι της αγωνιστικής που την αφήνει μόνη στην κορυφή.\nΚερδισμένη επίσης η ομάδα των Τιτάνων που κέρδισαν 20-0 άνευ αγώνα τον Αρίωνα και τώρα ισοβαθμούν με το Ν.Ρύσιο αλλά έχουν το πλεονέκτημα της εκτός έδρας νίκη τους.\nΓια μια ακόμη φορά ο προπονητής των Τιτάνων κος Γαϊτάνης δήλωσε πως θέλουν την άνοδο μέσω της διαδικασίας των μπαράζ αλλά έχει πολύ δρόμο ακόμη το πρωτάθλημα.\nΣε ερώτηση εάν φαίνεται να ξεκαθαρίζει η πρωτιά δήλωσε πως μετά τη σημερινή νίκη της η Καλαμαριά επιβεβαίωσε την καλή αγωνιστική κατάστασή της και τον τίτλο του φαβορί.\nΝίκη και για τις Συκιές με 72-35 την Ολυμπιάδα.\nΆλλη μια μεγάλη νίκη για τον ΑΟΣΕΡΡΩΝ. Κέρδισε με άνεση τον ΛΑΣΣΑΝΗ με 68-48.\nΚαλύτερη η ομάδα των Σερρών κέρδισε δίκαια τον Λασσάνη που είχε την ατυχία να δει δύο από τις καλύτερες του παίκτριες να τραυματίζονται και να αποσύρονται από το παιχνίδι .Ακόμη και με τις παραπάνω παίκτριες του ο Λασσάνης ήταν πίσω στο σκορ στο πρώτο δεκάλεπτο με 17-07 και έδειχνε πως δεν είχε τη δυνατότητα να κερδίζει την ομάδα των Σερρών . Ικανοποιημένος από την συνολική απόδοση ο προπονητής του Α.Ο.Σερρών Κώστας Μάρκου που βλέπει την ομάδα του να ανεβάζει παιχνίδι με παιχνίδι της απόδοσή της .\n17-07, 12-16, 17-11, 22-14.\nΤελικό σκορ 68-48\nΝίκη για την Πυλαία χωρίς να γνωρίζω το σκορ\n13/02/11 13:30 ΣΥΚΕΩΝ ΠΑΝΑΘΛΗΤΙΚΟΣ ΣΦ ΣΥΚΕΩΝ - ΑΣ ΟΛΥΜΠΙΑΔΑ ΛΑΡ. 72-35\n13/02/11 12:00 ΚΡΑΧΤΙΔΗ ΑΣ ΤΙΤΑΝΕΣ ΔΡΑΜΑΣ - ΦΣ ΑΡΙΩΝ ΠΤΟΛ. 20-0\n13/02/11 12:00 ΔΑΚ ΟΜΟΝΟΙΑΣ ΑΟ ΣΕΡΡΩΝ - ΓΣΚ ΛΑΣΣΑΝΗΣ ΚΟΖ. 68-48\n13/02/11 14:00 ΜΕΝΤ ΜΕΝΤ - ΑΠΣ ΑΣΠΙΣ ΞΑΝΘΗΣ 76-41\n13/02/11 12:00 ΚΑΛΑΜΑΡΙΑΣ ΜΓΣ ΑΠΟΛΛΩΝ ΚΑΛ. - ΑΜΣ ΑΝΑΓΕΝΝΗΣΗ Ν.ΡΥΣΙΟΥ 63-50\n13/02/11 12:00 ΠΥΛΑΙΑΣ ΑΕ ΠΥΛΑΙΑΣ - ΓΣ ΟΛΥΜΠΙΑ ΛΑΡΙΣΑΣ


50.000 ευρώ η λεία από το ΑΤΜ που ανατίναξαν στον Πύργο Ηλείας - PeloponnisosNews Online\nΑρχική Ν. Ηλείας 50.000 ευρώ η λεία από το ΑΤΜ που ανατίναξαν στον Πύργο Ηλείας\n50.000 ευρώ η λεία από το ΑΤΜ που ανατίναξαν στον Πύργο Ηλείας\nΗ «μόδα» των ανατινάξεων των ΑΤΜ ήρθε και στην Ηλεία. Τα ξημερώματα της Πέμπτης, άγνωστοι δράστες κατάφεραν να ανατινάξουν το ATM της Εθνικής Τράπεζας στην είσοδο του σούπερ μάρκετ ΑΒ Βασιλόπουλος, στον κόμβο Φιλοθέης στην είσοδο του Πύργου. Η λεία των δραστών σύμφωνα με ασφαλείς πληροφορίες κυμαίνεται ανάμεσα στις 45.000 – 50.000 ευρώ. Ποσό διόλου ευκαταφρόνητο σε σχέση με το χτύπημα. Οι δράστες όμως δεν λειτούργησαν με βάση την πρακτική που ακολουθείται σε τέτοιου είδους επιθέσεις στην Αθήνα ή αλλού με τη χρήση αερίου, αλλά με πρακτική που παραπέμπει σε τρομοκρατικό χτύπημα…\nΗ μεγάλη έκρηξη έγινε αντιληπτή σε πολλά σημεία της πόλης στις δύο τα ξημερώματα. Άμεσα στο σημείο έφτασαν ισχυρές δυνάμεις της Αστυνομίας, πυροσβέστες της Π.Υ. Πύργου και ο διευθυντής με τους εκπροσώπους της εταιρίας. Η εικόνα που αντίκρισαν ήταν απίστευτη. Οι δράστες είχαν χρησιμοποιήσει αυτοσχέδιο εκρηκτικό μηχανισμό αρκετά ισχυρό που το ωστικό κύμα, προκάλεσε μεγάλες ζημιές κυρίως προς το εσωτερικό του σούπερ μάρκετ. Οι δράστες παγίδεψαν το ΑΤΜ και τράβηξαν δύο καλώδια έως ένα σημείο που τους κάλυπτε όγκος από τσιμέντο, ώστε να προστατευτούν από το ωστικό κύμα. Τα θραύσματα εκτινάχθηκαν πολλά μέτρα μακριά στο χώρο στάθμευσης του σούπερ μάρκετ, ενώ άλλα «καρφώθηκαν» στην οροφή του χώρου.\nΣύμφωνα με το ρεπορτάζ μας και ενώ βρεθήκαμε στο σημείο της έκρηξης λίγα λεπτά μετά, οι δράστες έσπασαν με βαριοπούλες την πόρτα εισόδου μπήκαν στο χώρο του σούπερ μάρκετ και εκτιμάται πως έφυγαν με τρία από τα κουτιά που εφοδιάζουν το ΑΤΜ με χαρτονομίσματα. Το περιεχόμενο σύμφωνα με πηγές της τράπεζας αγγίζει το προαναφερόμενο ποσό.\nΟι δράστες έγιναν αντιληπτοί την ώρα που έφευγαν πάνω σε μηχανή μεγάλου κυβισμού και πιθανότατα μάρκας Suzuki Hayabusa, χωρίς πινακίδα κυκλοφορίας. Εκτιμάται πως είχαν μελετήσει καλά το χτύπημα αφού πριν τοποθετήσουν τα εκρηκτικά στο ένα από τα δύο ATM που βρίσκονται στην είσοδο του σούπερ μάρκετ, έκοψαν το καλώδιο από την κάμερα που κάλυπτε το συγκεκριμένο χώρο. Ωστόσο οι αστυνομικοί ερευνούν το υλικό που έχουν συγκεντρώσει από άλλες κάμερες που υπάρχουν στο σούπερ μάρκετ για να βρουν στοιχεία που θα βοηθήσουν στην εξιχνίαση της υπόθεσης. Στο χώρο του σούπερ μάρκετ έφτασαν λίγα λεπτά αργότερα ο Αστυνομικός Διευθυντής Ηλείας Σωτήρης Παπασωτηρίου, ο διοικητής της Υ.Α Πύργου Χαράλαμπος Πατσούρης, αξιωματικοί της Ασφάλειας κ.α. που ερεύνησαν το χώρο εξονυχιστικά. Να σημειώσουμε πως είναι το δεύτερο χτύπημα τον τελευταίο χρόνο στο ίδιο σούπερ μάρκετ. Την πρώτη φορά η επιχείρηση των δραστών δεν στέφθηκε με επιτυχία.\nΗ μόδα των επιθέσεων σε ΑΤΜ τους τελευταίους μήνες εξαπλώνεται αρκετά στην περιφέρεια. Στην Ηλεία μεγάλο χτύπημα σε ΑΤΜ είχε γίνει πριν από περίπου ενάμιση χρόνο στην περιοχή του Κάστρου με λεία που ξεπερνούσε τις 40.000 ευρώ.\nΠροηγούμενο άρθροΝταλίκα εξετράπη στην διασταύρωση Ολυμπίας Οδού και Πούντας – Καλαβρύτων\nΕπόμενο άρθροΑνεργία: Στην 11η θέση η Πελοπόννησος


«Πέταξε» στα 2,31μ. και άρπαξε το αργυρό (video) - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / «Πέταξε» στα 2,31μ. και άρπαξε το αργυρό (video)\n"Πέταξε" στα 2,31μ. και άρπαξε το αργυρό (video)\nΤο ταλέντο του, την ικανότητα του, την σοβαρότητα και την ψυχή του έδειξε στον τελικό του ύψους, στο φινάλε του Ευρωπαϊκού Πρωταθλήματος στην Πράγα ο Αντώνης Μάστορας.\nΟ πρωταθλητής μας ξεπέρασε τα 2,31 μ. με την δεύτερη προσπάθεια βελτίωσε το ατομικό του ρεκόρ και ανέβηκε στο δεύτερο σκαλί του βάθρου, σημειώνοντας την μεγαλύτερη διάκριση της καριέρας του. Ο 24χρονος ξεκίνησε με άκυρο άλμα στα 2,19 μ., συνέχισε με έγκυρη προσπάθεια στα 2,24 μ., έκανε δύο άκυρα στα 2,28 μ. κι έπειτα νίκησε με την δεύτερη φορά τα 2,31 μέτρα.\nΔείτε την προσπάθεια του Αντώνη Μάστορα.


ΑΝΔΡΟΥΛΑΚΗΣ Α. ΓΕΩΡΓΙΟΣ\nΚαθηγητής Χειρουργικής του Πανεπιστημίου Αθηνών.\nΜε το δάσκαλο μου Καθηγητή Κ. Τούντα\nΠαρουσίαση του βιβλίου του κ. Γιώργου Κοκοτού «τζιά – θερμιά»\nΠαρασκευή 27/03/2009 -Εκπομπή "Στα Άκρα" με την Βίκυ Φλέσσα\nΚαθ. Γεωργίου Ανδρουλάκη. Από το Blogger.\nΔημοσιεύσεις στην National library of Medicine\nΔημοσιεύσεις στην Microsoft Academic\nΔημοσιεύσεις στο BiomedExperts\nΠαρουσίαση Βιβλίου Τζια-Θερμιά\nΑπό την παρουσίαση του βιβλίου του κ. Γιώργου Κοκοτού «τζιά – θερμιά»\nΑπό την εκπομπή "Στα Άκρα" με την Βίκυ Φλέσσα - Παρασκευή 27/03/2009\nΓ.Ανδρουλάκης: Το ημερολόγιο των αναμνήσεων ενός γιατρού που έγινε βιβλίο - Της Κατερίνας Λιμπεροπούλου\nΣυγκινούν και διδάσκουν οι μικροί καθημερινοί ήρωες της ζωής του καθηγητή Χειρουργικής μέσα από τις σελίδες του βιβλίου του: «Στο πέρασμα του χρόνου».\nΜπορεί ένας γιατρός – με επιστημονικές περγαμηνές – να είναι και ένας καλός συγγραφέας; Ο Δημήτρης Νανόπουλος απαντά αυτό το ερώτημα με τρόπο απόλυτο και κατηγορηματικό προλογίζοντας το βιβλίο του ομότιμου καθηγητή Χειρουργικής της Ιατρικής Σχολής του Πανεπιστημίου Αθηνών, Γεώργιου Ανδρουλάκη, με τίτλο: «Στο πέρασμα του χρόνου» (εκδόσεις Παρισιάνου).\n«Ο Γιώργος Ανδρουλάκης είναι ένας καταξιωμένος επιστήμονας αλλά και ένας καθαρός και ευθύς άνθρωπος που κατάφερε να διατηρήσει την ανεξαρτησία και τον αυθεντικό του χαρακτήρα αναλλοίωτο μέσα στον ελληνικό κυκεώνα της τελευταίας πεντηκονταετίας» γράφει ο Δημήτρης Νανόπουλος. «΄Αρα, δεν μου έκανε εντύπωση η πραγματικά εξαιρετική ποιότητα του βιβλίου αυτού, η αμεσότητα του λόγου που σε παρακινεί να γυρίσεις στην επόμενη σελίδα, η εκλογή των θεμάτων / αφηγημάτων και η διάνθισή τους με επεξηγηματικά σχόλια για το τι σημαίνουν όλα αυτά που βέβαια συμβαίνουν σε ατομικό επίπεδο…»\nΑληθινές ιστορίες χωρίς ίχνος μυθοπλασίας\nΕίτε συμφωνεί ο αναγνώστης, είτε όχι με τις εκτιμήσεις του τ. προέδρου της Ακαδημίας Αθηνών, γεγονός παραμένει ότι το «Στο πέρασμα του χρόνου» διαβάζεται μονορούφι. Στις 267 σελίδες του ο αναγνώστης θα συναντήσει αληθινές ιστορίες χωρίς ίχνος μυθοπλασίας. Ιστορίες που βίωσε ο συγγραφέας και καθηγητής Χειρουργικής στην Ιατρική Σχολή Αθηνών και τον σημάδεψαν – με τον έναν ή τον άλλο τρόπο.\nΠάλεψαν με τη νόσο και βγήκαν νικητές\nΜέσα από τις σελίδες αυτές ξεπηδούν περιπτώσεις γνωστών ανθρώπων που με τη βοήθειά του πάλεψαν «ανίατες» ασθένειες και βγήκαν νικητές – ανθρώπων με τους οποίους ο συγγραφέας ανέπτυξε προσωπική σχέση και ένιωσε απέραντο σεβασμό. Χαρακτηριστική είναι η περίπτωση του λογοτέχνη, κριτικού θεάτρου και τηλεόρασης, Γιώργου Κάρτερ, που έζησε 25 ολόκληρα χρόνια μετά τη διάγνωση της νόσου του. Μέσα στις σελίδες του συναντά επίσης κανείς τις περιπτώσεις ξεχωριστών ανθρώπων, όπως της γυναίκας του πολυτραυματία που – λίγο πριν πεθάνει – του ζήτησε να μεσολαβήσει στον πατέρα του για τη λήψη σπέρματος που θα έφερνε στον κόσμο το παιδί τους λίγους μήνες αργότερα.\nΣτο «Πέρασμα του Χρόνου» βρίσκεται επίσης κανείς αντιμέτωπος (πάντα μέσα από τα βιώματα του συγγραφέα) με ιστορικές στιγμές του 20ου αι, όπως τη νύχτα της εξέγερσης του Πολυτεχνείου και της αποστολής … οβίδας οξυγόνου στους εγκλωβισμένους του Πολυτεχνείου μέσα από το Αρεταίειο όπου, μεταξύ άλλων, εφημέρευε κι ο ίδιος ή όπως το γκρέμισμα του τείχους του Βερολίνου που τον έκαναν να χάσει τα ίχνη του φίλου του Helmut Wolf, «αυτού του εξαίρετου επιστήμονα και χειρουργού».\nΡίτσος, Χριστιανόπουλος, Ξυλούρης: Οι φίλοι του που έφυγαν\nΔεν είναι, όμως, παρά ο επίλογος του βιβλίου που α «κλείνει» με τον καλύτερο τρόπο τα πιστεύω και τη στάση ζωής του συγγραφέα του. Ο Γεώργιος Ανδρουλάκης επιλέγει να ολοκληρώσει το βιβλίο με ένα ξεχωριστό κεφάλαιο που έχει τίτλο: «Οι φίλοι μου που έφυγαν». Οι φίλοι του αυτοί είναι ποιητές όπως ο Γιάννης Ρίτσος και Μανόλης Αναγνωστάκης, μουσικοί, όπως ο Νίκος Ξυλούρης και καθηγητές όπως ο Dr. Guntter Blumel. Το ότι επιλέγει να αποδώσει ένα «φόρο τιμής» σ’ εκείνους που έφυγαν είναι η καλύτερη απόδειξη ότι αυτός ο άνθρωπος που ευλογήθηκε με μια ζωή γεμάτη «εξασφάλισε» πρώτα σεβασμό κι εκτίμηση από τον ίδιο του τον εαυτό.\nΠοιος είναι ο Γεώργιος Ανδρουλάκης\nΟ Γεώργιος Ανδρουλάκης γεννήθηκε στο Ηράκλειο Κρήτης όπου και περάτωσε τις γυμνασιακές του σπουδές στο Λύκειο «Ο Κοραής». Είναι απόφοιτος της Ιατρικής Σχολής Αθηνών και διδάκτωρ της Χειρουργικής. Κατέχει τον τίτλο της ειδικότητας της Γενικής Χειρουργικής και της Αγγειοχειρουργικής. Υπηρέτησε την στρατιωτική θητεία του ως έφεδρος ανθυπίατρος στις Δυνάμεις Καταδρομών . Είχε συνεχή ακαδημαϊκή σταδιοδρομία και ανήλθε όλες τις βαθμίδες της. Υφηγητής, εντεταλμένος υφηγητής, αναπληρωτής καθηγητής και τέλος καθηγητής της Χειρουργικής το 1992. Από το 1982 κατά καιρούς έχει διευθύνει Πανεπιστημιακές Μονάδες , σε διάφορα νοσοκομεία, όπως το Αρεταίειο, το Γενικό Κρατικό Πειραιώς, το Ιπποκράτειο . Οι μεταπτυχιακές του σπουδές έγιναν στο Postgraduate Medical School του Λονδίνου και στο Γενικό Νοσοκομείο της Μασαχουσέτης στο Harvard Medical School στις ΗΠΑ. Είναι επισκέπτης καθηγητής σε πολλές Ιατρικές Σχολές των ΗΠΑ & της Ευρώπης.\nΔιετέλεσε πρόεδρος σε τρεις Διεθνείς Επιστημονικές Εταιρείες και σε πολλές άλλες ελληνικές . Για πολλά χρόνια αρθρογραφεί στο «Βήμα» για επίκαιρα θέματα που αφορούν την υγεία και την παιδεία. Διετέλεσε μέλος πολλών Διοικητικών Συμβουλίων, όπως το Ωνάσειο Καρδιοχειρουγικό Κέντρο, αλλά και το Ελληνικό Αντικαρκινικό Ινστιτούτο.\nΤης Κατερίνας Λιμπεροπούλου\nΕτικέτες Άρθρα, Βιβλίο, Ελληνικά\nΓ.Ανδρουλάκης: Το ημερολόγιο των αναμνήσεων ενός γ...\nCopyright © ΑΝΔΡΟΥΛΑΚΗΣ Α. ΓΕΩΡΓΙΟΣ | Designed for r4 - r4i gold, r4 3ds, r4 sdhc


ΓΝΩΡΙΣΤΕ ΤΙΣ ΟΜΟΡΦΟΤΕΡΕΣ ΛΙΜΝΕΣ ΤΗΣ ΕΛΛΑΔΑΣthraki tours αλεξανδρούπολη | thraki tours αλεξανδρούπολη\n1η ΜΕΡΑ: ΤΡΙΤΗ 22/10/19 ΑΛΕΞΑΝΔΡΟΥΠΟΛΗ – ΜΕΤΣΟΒΟ – ΙΩΑΝΝΙΝΑ\nΑναχώρηση από το γραφείο μας στις 07:30 το πρωί, στάση για καφέ και ξεκούραση στην Μουσθένη. Περνάμε περιφερειακά από ΘΕΣΣΑΛΟΝΙΚΗ – ΒΕΡΟΙΑ – ΓΡΕΒΕΝΑ, θα επισκεφθούμε το γραφικό ΜΕΤΣΟΒΟ ελεύθερος χρόνος για να γνωρίσουμε την πόλη και για φαγητό. Συνεχίζουμε για τα ΙΩΑΝΝΙΝΑ. Άφιξη και τακτοποίηση στο ξενοδοχείο. Το απόγευμα επίσκεψη (με το καραβάκι) στο νησάκι της ΚΥΡΑ ΦΡΩΣΥΝΗΣ στη λίμνη ΠΑΜΒΩΤΙΔΑ. Το νησί της Παμβώτιδας αποτελεί αναπόσπαστο στοιχείο της ιστορίας της πόλης των ΙΩΑΝΝΙΝΩΝ έχει συνδεθεί με την ιστορία και το θάνατο του Αλή Πασά. Περίπατος στον γραφικότατο οικισμό όπου θα δούμε το σπίτι που δολοφονήθηκε ο ΑΛΗ ΠΑΣΑΣ το ΚΡΥΦΟ ΣΧΟΛΕΙΟ και τα Βυζαντινά Μοναστήρια. Στο Νησί υπάρχουν γραφικά καταστήματα λαϊκής τέχνης και εστιατόρια που σερβίρουν ψάρια, χέλια, βατραχοπόδαρα κ.λ.π. Διανυκτέρευση.\n2η ΜΕΡΑ: ΤΕΤΑΡΤΗ 23/10/19 ΙΩΑΝΝΙΝΑ – ΖΑΓΟΡΟΧΩΡΙΑ\n3η ΜΕΡΑ: ΠΕΜΠΤΗ 24/10/19 ΙΩΑΝΝΙΝΑ – ΚΑΣΤΟΡΙΑ\n4η ΜΕΡΑ: ΠΑΡΑΣΚΕΥΗ 25/10/19 ΚΑΣΤΟΡΙΑ – ΠΡΕΣΠΕΣ – ΑΛΕΞΑΝΔΡΟΥΠΟΛΗ\nΔΕΛΤΙΑ ΟΓΑ ΕΚΔΡΟΜΙΚΑ 4ΗΜΕΡΑ:


***** ΞΕΝΟΔΟΧΕΊΑ IMPERIAL VIENNA, ΒΙΈΝΝΗ *****\nKaerntner Ring 16, Βιέννη, Αυστρία\nΤο Hotel Imperial Vienna υποδέχεται τους ταξιδιώτες στο κέντρο της Βιέννης σε απόσταση λίγων μέτρων από καθεδρικό, μουσεία και γκαλερί. Λειτουργεί στη Βιέννη από το 1873, αυτό το ξενοδοχείο διαθέτει πρωτότυπο στιλ και βιβλιοθήκη, καζίνο και αίθριο.\nΤα περισσότερα αξιοθέατα στη Βιέννη, όπως Riesenrad, Ρατχαους και La Note Bleue - Frederic Chopin Monument βρίσκονται σε κοντινή απόσταση. Τα Κρατική Όπερα Βιέννης, Εκκλησία Αγίου Καρόλου και Ανάκτορο Μπελβεντέρε απέχουν μόλις 350 μέτρα από το ξενοδοχείο.\nΚοντά θα βρείτε έναν βοτανικό κήπο, ενώ η γρήγορη πρόσβαση σε εμπορικούς δρόμους, μια αίθουσα συναυλιών και καφετέριες κάνουν αυτό το ξενοδοχείο μοναδικό.\nΑυτό το ξενοδοχείο έχει 135 δωμάτια καθώς και Junior σουίτα Leisure, Δίκλινο δωμάτιο αναψυχής και Imperial Junior Σουίτα εξοπλισμένα με μίνι μπαρ, ιδιωτικό μπαλκόνι, θυρίδα ασφαλείας για λάπτοπ, Wi-Fi και μίνι ψυγείο. Μερικά δωμάτια έχουν συναρπαστική θέα την πόλη. Τα δωμάτια είναι εξπλισμένα με φούρνο μικροκυμάτων και έχουν ξεχωριστά με μπουρνούζια, στεγνωτήρα μαλλιών και παντόφλες.\nΤο πλουσιοπάροχο πρωινό σερβίρεται καθημερινά. Το πολυτελές εστιατόριο σας προσφέρει ειδικά πιάτα της αυστριακής κουζίνας. Το lounge bar προσφέρει εμφιαλωμένα ποτά, καθώς και κέικ και γλυκίσματα.\nΟ πλησιέστερος σταθμός του μετρό είναι ο Karlsplatz, που απέχει 300 μέτρα από το ξενοδοχείο. Χάρη στην μοναδική τοποθεσία του, θα χρειαστείτε μόλις 20 λεπτά απόσταση οδικώς από το αεροδρόμιο Schwechat International.\nΟι επισκέπτες μπορούν να χρησιμοποιήσουν υπηρεσία ενοικίασης λιμουζίνας, 24ωρη υπηρεσία δωματίου και 24ωρη ρεσεψιόν, καθώς και σαλόνι ομορφιάς, κομμωτήριο και κουρείο.\nΟι επισκέπτες θα απολαύσουν μασάζ σιάτσου, health club και τζακούζι στο ξενοδοχείο. Το ξενοδοχείο προσφέρει φίτνες κέντρο με ποδήλατα, γυμναστήριο και μαθήματα φίτνες.\nHotel Europa Vienna Embassy Hotel Vienna Harmonie Hotel Vienna Ananas Vienna Anatol Hotel Vienna Drei Kronen Vienna Art Hotel Vienna Appartments In Der Josefstadt Hotel Vienna Sans Souci Hotel Vienna Imperial Vienna Hotel The Rooms Bed & Breakfast Vienna Schweizer Pension Solderer Vienna Gartenhotel Gabriel Vienna Gartenhotel Altmannsdorf 2 Vienna Suite Hotel 900 M Zur Oper Vienna Derag Livinghotel An Der Oper Vienna Wanz'inn Design Appartements Vienna Appartement Dobling Vienna\nCity Circus **** in Αθήνα Central *** in Αθήνα Best Western Museum *** in Αθήνα Solomou *** in Αθήνα London *** in Αθήνα Queens Bay *** in Πάφος Roman Boutique *** in Πάφος Louis Imperial Beach **** in Πάφος ξενοδοχείο αλόη **** in Πάφος ξενοδοχείο αγαπήνωρ *** in Πάφος Herald House *** in Εδιμβούργο Ibis Centre *** in Άμστερνταμ Frederick House **** in Εδιμβούργο Cairn *** in Εδιμβούργο The Roxburghe **** in Εδιμβούργο Malmaison **** in Εδιμβούργο Mardan ***** in Αττάλεια Golden Apple Boutique ***** in Μόσχα Novotel Centre **** in Μόσχα Peking **** in Μόσχα Novotel City **** in Μόσχα Ambassador *** in Φραγκφούρτη Concorde **** in Φραγκφούρτη Jaguar ** in Φραγκφούρτη Miramar *** in Φραγκφούρτη Luxor *** in Φραγκφούρτη Petit Paris in Άμστερνταμ Ix Nine Streets *** in Άμστερνταμ City Partner Alarun **** in Μόναχο Doubletree By Hilton Fontana Park **** in Lisboa Intercontinental - Palacio Das Cardosas ***** in Πόρτο Roger De Flor **** in Λορέτ Ντε Μαρ Blue Garden **** in Αττάλεια Garni Zum Gockl ** in Μόναχο Petroff ***** in Μόσχα Stf Gardet ** in Στοκχόλμη Guitart Central Park And Spa *** in Λορέτ Ντε Μαρ Melia **** in Ντίσελντορφ Mk ** in Μόναχο Park Inn By Radisson Munich East **** in Μόναχο World Of Wonders Kremlin ***** in Αττάλεια Nh Airport **** in Μόναχο\nHotelefrankfurt.net Hoteles-munich.com Hotelsathens.org Hotelsinpaphos.net Bolognahotels.org Lisbon-hotel.org Hotels-porto-pt.com Hoteleamsterdam.net


Skin Lovers: Νέα συλλεκτική σειρά από την Catrice – Cosmopoliti.com – Χριστίνα Πολίτη\nSkin Lovers: Νέα συλλεκτική σειρά από την Catrice\nΤο κλειδί για την τέλεια εμφάνιση; Μια λαμπερή αύρα! Και μόνο όσοι πραγματικά αισθάνονται άνετα με το δέρμα τους, έχουν αυτή την ιδιαίτερη λάμψη. Με τη Συλλεκτική Σειρά SKIN LOVERS της CATRICE, είναι εύκολο να αγαπήσετε την επιδερμίδα σας, γιατί εάν φροντίζετε τις ανάγκες του δέρματός σας, θα μάθετε και να το λατρεύετε. Δεν πρόκειται για την τελειότητα, αλλά για να κάνετε κάτι καλό για τον εαυτό σας και το δέρμα σας. Με αυτή τη Συλλεκτική Σειρά, τρεις οροί, ένα πολυχρηστικό balm και ένα σπρέι εντάσσονται στη σειρά CATRICE Beauty Booster. Τα προϊόντα Skin Lovers μπορούν να χρησιμοποιηθούν ξεχωριστά ή και σε συνδυασμό. Η επιλογή ανάμεσα σε θρεπτικούς ορούς, ένα αναζωογονητικό σπρέι με πολλαπλές χρήσεις και ένα καταπραϋντικό balm είναι εύκολη: Τα θέλουμε όλα! Η Συλλεκτική Σειρά θα είναι διαθέσιμη από το Μάρτιο του 2021.\nTags: CatriceEnergy Boost SerumMulti-Purpose BalmMulti-Purpose Make-Up Fixing SprayRelax Stress-Defender SerumSkin LoversYouth Boost Serum


Ι.Ν. Παντανάσσης '' To Γενέσιον της Θεοτόκου '': – Γέροντα, πολλοί ανησυχούν. Τι θα γίνει με το ένα τι θα γίνει με το άλλο…\n-Ναι, ο Θεός ποτέ δεν μας αφήνει. Εμείς Τον αφήνουμε. Όταν ο άνθρωπος δεν ζη πνευματικά, δεν δικαιούται την θεία βοήθεια. Όταν όμως ζη πνευματικά και είναι κοντά στο Θεό, την δικαιούται. Τότε, αν συμβή κάτι και πεθάνη, είναι έτοιμος για την άλλη ζωή, οπότε είναι κερδισμένος και σε αυτή τη ζωή και στην άλλη.\nΗ βοήθεια του θεού δεν εμποδίζεται ούτε από ανθρώπους ούτε από δαίμονες. Δεν είναι τίποτε δύσκολο για τον Θεό ούτε για έναν Άγιο. Το εμπόδιο σε εμάς τους ανθρώπους είναι η ολιγοπιστία, με την οποία εμποδίζουμε τις μεγάλες δυνάμεις να μας πλησιάσουν. Και ενώ υπάρχει τόσο μεγάλη δύναμη δίπλα μας, εμείς, επειδή υπάρχει μέσα μας σε μεγάλο βαθμό το ανθρώπινο στοιχείο, δεν μπορούμε να καταλάβουμε το θείο, που ξεπερνάει όλου του κόσμου τις ανθρώπινες δυνάμεις, γιατί οι θείες δυνάμεις είναι παντοδύναμες.\nΚαθόμαστε πολλές φορές άδικα, ώρες ολόκληρες, για να βρούμε μόνοι μας λύση σε ένα θέμα, χρησιμοποιώντας όλη την απειρία μας. Το κεφάλι μας γίνεται κουδούνι, ο ύπνος δεν μας πιάνει, γιατί μας έχει πιάσει το ταγκαλάκι με επίμονες σκέψεις.\nΤελικά βρίσκουμε μια λύση, αλλά μετά ο Θεός μας βρίσκει άλλη, καλύτερη λύση, που δεν την είχαμε σκεφθή εμείς, και μας μένουν ο πονοκέφαλος και τα ξενύχτια. Όσο και αν είναι σωστή η δική μας σκέψη, όταν δεν είναι ο Θεός μπροστά , το κεφάλι κουράζεται και έρχεται πονοκέφαλος, ενώ η προσευχή με την εμπιστοσύνη στον Θεό ξεκουράζει.\nΓια αυτό ας αφήνουμε με εμπιστοσύνη στον Θεό τα δυσκολοκατόρθωτα ανθρωπίνως και να μην στηριζώμαστε στις δικές μας ανθρώπινες προσπάθειες και Εκείνος θα κάνει ό,τι είναι καλύτερο.\nΚαι πάντα για καθετί που σκέφτεσθε να κάνετε, να λέτε «αν θέλη ο Θεός», μην πάθετε κι εσείς ό,τι έπαθε κάποιος μια φορά. Είχε αποφασίσει να πάη στο αμπέλι του για δουλειά.\n«Αύριο πρωί-πρωί, λέει στην γυναίκα του, θα πάω στο αμπέλι». «Αν θέλη ο Θεός, θα πας» του λέει εκείνη.\n«Θέλει – δεν θέλει ο Θεός, λέει εκείνος, εγώ θα πάω». Την άλλη μέρα ξεκίνησε νύχτα. Στον δρόμο εν τω μεταξύ πιάνει τέτοιος κατακλυσμός, που αναγκάσθηκε να γυρίσει πίσω. Δεν είχε φέξει ακόμη. Χτυπάει την πόρτα . «Ποιος είναι;», ρωτάει η γυναίκα του. «Αν θέλει ο Θεός, λέει εκείνος, ο άνδρας σου είμαι» !


Υπηρεσίες • Πληροφορική Ελλάδος\nHelp Desk 210 6606015\nΤο Τεχνικό Τμήμα λειτουργεί καθημερινά από 08:30-16:30\nΗ Πληροφορική Ελλάδος παρέχει ένα πλήρες σύνολο υπηρεσιών πληροφορικής προκειμένου να προσφέρει ολοκληρωμένες και τεχνικά άρτιες λύσεις στους πελάτες της, όπως:\nHelp Desk για την τεχνική υποστήριξη και τηλε-εκπαίδευση των χρηστών, on site υποστήριξη από εξειδικευμένους τεχνικούς, συμβουλές για τη σωστή λειτουργία του λογισμικού και παροχή on-line υπηρεσιών.\nΕιδικά πακέτα με 24ώρη τεχνική υποστήριξη για εγκαταστάσεις με αυξημένες απαιτήσεις. Οn-site υποστήριξη και παροχή on-line υπηρεσιών από εξειδικευμένους τεχνικούς.\nΥπηρεσίες εκπαίδευσης στην λειτουργία του λογισμικού, σε πραγματικές συνθήκες στον χώρο εργασίας για ομάδες ή μεμονωμένους χρήστες .\nΕκπόνηση εξειδικευμένων μελετών για την βελτιστοποίηση των διαδικασιών, υπηρεσιών, ροών και λειτουργιών σύμφωνα με τις απαιτήσεις του πελάτη.\nΔημιουργία λογισμικού για κάθετες αγορές κατόπιν παραγγελίας σε μεγάλους πελάτες με εξειδικευμένες ανάγκες.\nΠαροχή ολοκληρωμένων λύσεων στον τομέα του διαδικτύου, σχεδιασμένες με τις πλέον σύγχρονες τεχνολογίες.\nOποιουδήποτε μεγέθους. Remote Access Services, VPN, VLAN, Internet Servers, Routers & Firewalls κ.α.\nΌλες οι γνωστές μάρκες της αγοράς. Έμπειροι και καταρτισμένοι συνεργάτες μελετούν και προτείνουν υπεύθυνες και ολοκληρωμένες προτάσεις για επαγγελματίες και ιδιώτες.


Οι τροφές που μας προστατεύουν από τον ήλιο! | iKypros - Οικοσελίδα\nΠέμπτη 20 Ιούλιος\nΙούλ 20, 201719:16 μμ\nΗ υπερβολική έκθεση στον ήλιο μπορεί να προκαλέσει προβλήματα στο δέρμα μας, καθώς αυξάνει το οξειδωτικό στρες. Μελέτες έχουν δείξει πως υπάρχουν τροφές πλούσιες σε αντιοξειδωτικές ουσίες που μπορούν να μας προστατεύσουν από την ηλιακή ακτινοβολία αλλά και να βοηθήσουν στο μαύρισμα μας, όπως γράφει το onmed.gr.\nΣύμφωνα με τον Οργανισμό Κεντρικών Αγορών και Αλιείας, η κυριότερη τροφή για να προστατευτούμε από τον ήλιο είναι η ντομάτα και η σάλτσα ντομάτας.\nΟι ντομάτες είναι πλούσιες σε μια ουσία που λέγεται λυκοπένιο και διαθέτει ισχυρή αντιοξειδωτική δράση. Μελέτες δείχνουν ότι το λυκοπένιο προστατεύει από τα προβλήματα που δημιουργούν οι υπεριώδεις ακτίνες του ήλιου (UVA, UVB) στο δέρμα μας και από το κάψιμο.\nΠρέπει να αναφερθεί ότι όταν οι ντομάτες μαγειρεύονται, τότε το λυκοπένιο είναι πιο διαθέσιμο για να αξιοποιηθεί από τον ανθρώπινο οργανισμό. Λυκοπένιο υπάρχει και σε άλλα κοκκινωπά φρούτα, όπως το καρπούζι και το γκρέιπφρουτ.


ΕΠΑ 336: ΔΙΔΑΚΤΙΚΗ ΤΩΝ ΦΥΣΙΚΩΝ ΕΠΙΣΤΗΜΩΝ Γεωργία Ιωάννου ΕΠΑΔ 3 - PDF\nDownload "ΕΠΑ 336: ΔΙΔΑΚΤΙΚΗ ΤΩΝ ΦΥΣΙΚΩΝ ΕΠΙΣΤΗΜΩΝ Γεωργία Ιωάννου ΕΠΑΔ 3"\n1 ΕΠΑ 336: ΔΙΔΑΚΤΙΚΗ ΤΩΝ ΦΥΣΙΚΩΝ ΕΠΙΣΤΗΜΩΝ Γεωργία Ιωάννου ΕΠΑΔ 3 Πανηγύρι της Επιστήμης. Τίτλος Διερεύνησης Ποιοι παράγοντες επηρεάζουν την τριβή; Σύντομη Περιγραφή Διερεύνησης: Κάναμε συνολικά δυο πειράματα για να μελετήσουμε αν οι παράγοντες είδος της επιφάνειας στο κάτω μέρος της ράμπας καθώς και το βάρος του σώματος (κουτί) επηρεάζουν την τριβή. Πείραμα 1: Διερευνήσιμο Ερώτημα: Το είδος της επιφάνειας που χρησιμοποιούμε στο κάτω μέρος της ράμπας επηρεάζει την τριβή; Παράγοντας που μεταβάλλω: το είδος της επιφάνειας που χρησιμοποιούμε στο κάτω μέρος της ράμπας (γυαλόχαρτο, πλαστικό, χαρτοπετσέτα, χαρτί). Παράγοντες που διατηρώ σταθερούς: Κλίση της ράμπας Το χαρτόνι πάνω στη ράμπα Το μέγεθος του νομίσματος Το σημείο απο το οποίο κυλούμε το νόμισμα Συμπέρασμα: Το είδος της επιφάνειας επηρεάζει την τριβή. Όταν η επιφάνεια είναι ομαλή η τριβή είναι πιο μικρή και το νόμισμα πήγε πιο μακρυά. Όταν η επιφάνεια είναι ανώμαλη η τριβή είναι πιο μεγάλη και το νόμισμα πήγε σε πιο κοντινή απόσταση απο προηγουμένως.\n2 Πείραμα 2: Διερευνήσιμο Ερώτημα: Το βάρος του σώματος (κουτί) επηρεάζει την τριβή. Παράγοντες που μεταβάλλω: Το βάρος του σώματος (κουτιού). Το αλλάξαμε αυτό αφαιρώντας βώλους απο το κουτί. Στην αρχή οι βώλοι ήταν 8 και στη συνέχεια αφαιρούμε βώλους ανα δυο. Παράγοντες που διατηρώ σταθερούς: Το μέγεθος στο λαστιχάκι Το μέγεθος του κουτιού Το μέγεθος των βώλων Το είδος της επιφάνειας στην οποία βρίσκεται το κουτί (μαρμαράκια). Συμπέρασμα: Το βάρος του σώματος (κουτιού) επηρεάζει την τριβή. Όταν στο κουτί υπήρχαν 8 βώλοι το βάρος ήταν μεγαλύτερο, η τριβή αυξήθηκε και η απόσταση που διένυσε το κουτί ήταν μικρή. Όταν στο κουτί υπήρχαν 6 βώλοι η τριβή μειώθηκε σε σύγκριση με προηγουμένως. Καθώς μειωνόταν ο αριθμός των βώλων στο κουτί μειωνόταν και η τριβή και αυξήθηκε η απόσταση που διένυσε το κουτί. Πώς έγιναν τα πειράματα και οι μετρήσεις. Για να κάνουμε τα πειράματα χρησιμοποιήσαμε αρκετά υλικά.στο πρώτο πείραμα χρησιμοποιήσαμε μία ξύλινη ράμπα που το πάνω μέρος της το καλύψαμε με χαρτί άσπρο, διάφορες επιφάνειες όπως ένα κομμάτι χαρτί μεγέθους Α3, γυαλόχαρτο, ένα κομμάτι πλαστικό σχήματος ορθωγωνίου, μία χαρτοπετσέτα, νόμισμα και ρίγα.κυλήσαμε το νόμισμα απο την ράμπα και στο κάτω μέρος τοποθετήσαμε τις διαφορετικές επιφάνειες.όταν το νόμισμα σταματούσε πέρναμε την ρίγα και μετρούσαμε την απόσταση που διένυσε το νόμισμα απο το τέλος της ράμπας μέχρι το σημείο πάνω στη επιφάνεια στην οποία έφτασε το\n3 νόμισμα.επαναλάβαμε την κάθε μέτρηση στη κάθε επιφάνεια τρεις φορές και βγάλαμε μέσο όρο για να είναι πιο αντικειμενικά τα αποτελέσματα μας. Στο δεύτερο πείραμα χρησιμοποιήσαμε ένα σπιρτόκουτο μεγάλου μεγέθους, ένα συνδετηράκι, ένα λαστιχάκι, 8 ίδιους βώλους και μία ρίγα.βάλαμε το λαστιχάκι μέσα στο κουτί συνδέοντας το με το συνδετηράκι.τεντώναμε το λαστιχάκι και βλέπαμε πως το κουτί μετακινείτο. Την απόσταση που διένυσε το κουτί την μετρούσαμε με ρίγα. Κάθε μέτρηση για διαφορετικό αριθμό βώλων στο κουτί την κάναμε τρεις φορές και βγάζαμε μέσο όρο για να είναι τα αποελέσματα μας πιο αντικειμενικά. Περιγραφή της αλληλεπίδρασης μου με το παιδί. Στην πρώτη μου συνάντηση με το παιδί έγινε μια γνωριμία μεταξύ μας. Ακολούθως ρώτησα το παιιδί αν ξανάκουσε τις έννοιες διερευνήσιμο ερώτημα, δίκαιο πείραμα, παράγοντας.η Ρεβέκκα μου είπε πως δεν είχε συναντήσει αυτές τις έννοιες προηγουμένως. Τότε χρησιμοποίησα απο το διδακτικό υλικό για την Δημοτική Εκπαίδευση «Έλεγχος Μεταβλητών και Σχεδιασμός Πειραμάτων» τη διερεύνηση για τα ποντίκια και το δηλητηριασμένο φαγητό. Μέτά το τέλος της διερεύνησης αυτής και θέλοντας να σιγουρευτώ οτι κατανόησε τις έννοιες αυτές της ζήτησα να τις εφαρμόσει και στη διερεύνηση «Βώλοι και Ράμπες». Μου ανέφερε τα διερευνήσιμα ερωτήματα, τους παράγοντες που μένουν σταθεροί σε κάθε πείραμα καθώς και τί αλλάξαμε και τί μετρούμε κάθε φορά χωρίς δυσκολία. Στη δεύτερη μας συνάντηση πήρα μαζί μου μερικές μικρές πέτρες, σπίρτα. Την ρώτησα τί χρησίμευαν στα παλιά χρόνια στους ανθρώπους οι πέτρες; Και πώς άναβαν φωτιά; Έτριβαν τις πέτρες μεταξύ τους ήταν η απάντηση της. Τί κάνουμε εμείς όταν νιώθουμε τα χέρια μας παγωμένα;\n4 Τρίβουμε το ένα με το άλλο. Αυτό το φαινόμενο που παρατηρούμε στις δυο πιο πάνω περιπτώσεις πώς ονομάζεται;δεν δυσκολεύτηκε να απαντήσει γιατί όπως μου είπε επισκέφτηκε ξανα «Πανηγύρι της Επιστήμης»και παρακολούθησε το θέμα «Τριβή». Στη συνέχεια έβαλα κάποια αντικείμενα στο πάτωμα που ήταν ακίνητα και την ρώτησα αν υπάρχει τριβή. Μου απάντησε όχι γιατί δεν κινείται το σώμα αρα δεν τρίβειται για να υπάρξει τριβή.της ζήτησα να μου αναφέρει ένα παράδειγμα απο την καθημερινή της ζωή που συναντούμε τριβή. Μου είπε «Όταν ο οδηγός του αυτοκινήτου πατήσει φρένο υπάρχει τριβή που αναγκάζει το αυτοκίνητο να σταματήσει.πριν δώσω στη Ρεβέκκα τα φύλλα εργασίας την ρώτησα να μου αναφέρει ποιοί παράοντες πιστεέι πως επηρεάζουν την τριβή. Η Ρεβέκκα δεν δυσκολεύτηκε να αναφέρει τους παράγοντες γιατί τους γνώρισε μέαα απο το «Πανηγύρι της Επιστήμης» που είχε παρακολουθήσει την προηγούμενη χρονιά. Θέλοντας να δω αν αντιλαμβάνεται τον όρο είδος επιφάνειας της έδειξα τις 2 εικόνες που βρίσκονται στο φύλλο εργασίας 1. Μετά απο αυτό διεξάγαμε το πείραμα 1. Για την εύκολη διεξαγωγή των πειραμάτων είχα ετοιμάσει φύλλα εργασίας που είχαν τα εξής σημεία: Διερευνήσιμο Ερώτημα, Παράγοντες που μετρώ, Παράγοντες που κρατώ σταθερούς, παράγοντες που μεταβάλλω, Πίνακας μετρήσεων,μέσου όρου και συμπέρασμα. Καθώς εκτελούσαμε το πείραμα η Ρεβέκκα συμπλήρωνε τα φυλλάδια. Στη τρίτη μας συνάντηση κάναμε το πείραμα 2 και συζητήσαμε για το τί θα έπρεπε να συμπεριληφθεί στην αφίσα. Βγάλαμε φωτογραφίες τις οποίες θέλησε η Ρεβέκκα να βάλει στην αφίσα. Τέλος συζητήσαμε για το τί δραστηριότητα θα έπρεπε να ετοιμάσουμε για το πανηγύρι. Η Ρεβέκκα σκέφτηκε να κάνουμε επιτραπέζιο παιχνίδι γιατί της αρέσουν τα επιτραπέζια παιχνίδια.\n5 Στη τέταρτη μας συνάντηση κάναμε μια ανακεφαλαίωση των όσων κάναμε στις προηγούμενες μας συναντήσεις. Τελειώσαμε το επιτραπέζιο παιχνίδι και παίξαμε μαζί με τα αδέρφια της. Το βρήκαν πολύ διασκεδαστικό. Στη συνεργασία μου με την ρεβέκκα δεν συνάντησα ιδιαίτερες δυσκολίες εκτος του οτι δεν βρίσκαμε αρχικά κοινές ώρες συνάντησης κάτι που γρήγορα λύθηκε. Περιγραφή της Δραστηριότητας του Πανηγυριού Τα υλικά που χρησιμοποιήσαμε ήταν μια ορθογώνια βάση με τετραγωνάκια όπως αυτή του επιτραπέζιου παιχνιδιού Monopoli, κάρτες διαφόρων χρωμάτων, ζάρι, νόμισμα, πιόνια, ράμπα και διάφορα είδη επιφάνειας όπως γυαλόχαρτο, χαρτόνι, χαρτί, διαφάνεια, πλαστικό ρούχο, αλουμινόχαρτο, νάυλον σακούλα. Ο παίκτης θα επέλεγε ένα πιόνι, θα έριχνε το ζάρι και θα έπαιζε την ένδειξη του ζαριού. Εκεί που θα τοποθετούσε το πιόνι θα υπήρχε ένα χρώμα (πχ. κόκκινο )αρα θα διάλεγε μία απο τις κόκκινες κάρτες στην οποία αναγραφόταν μία ερώτηση πχ. «Το νόμισμα όταν κυλήσει απο την ράμπα θα παει πιο μακρυά όταν στο κάτω μέρος της ράμπας υπάρχει διαφάνεια ή γυαλόχαρτο;». Μόλις τελειώσει η ερώτηση η Ρεβέκκα θα ζητούσε απο τον παίχτη να κάνει πρόβλεψη. Αφου κάνει πρόβλεψη θα εκτελείται το πείραμα. Αν η πρόβλεψη του είναι ορθή κερδίζει και αν θέλει σταματά ενω αν η πρόβλεψη είναι λανθασμένη ξαναπαίζει. Στη βάση του παιχνιδιού υπήρχε αρχή και τέλος αλλά αν κάποιο παιδί έρθει μετά την έναρξη του παιχνιδιού μπορεί να παίξει αρχίζοντας απο το σημείο έναρξης. Αν κάποιο παιδί έφτασε στο τέλος και θέλει να ξαναπαίξει μπορεί να το κάνει. Αν σε κάποια στιγμή τα παιδιά που θα θέλουν να παίξουν είναι περισσότερα απο 2 τότε για να εκτελεστεί η δραστηριότητα πιο εύκολα\n6 και γρήγορα θα χωριστούν οι παίκτες σε 2 ομάδες για να υπάρχει και κάποιο είδος ανταγωνισμού. Το Πανηγύρι ως μέσο Καλλιέργειας Δεξιοτήτων Διερεύνησης. Δεν κρύβω πως την πρώτη φορά που άκουσα στο μάθημα την έννοια «Πανηγύρι της Επιστήμης» και πως θα έπρεπε να μάθω σε κάποιο παιδί την διαδικασία διερεύνησης πανικοβλήθηκα. Σιγά σιγά όμως άρχισα να αλλάζω στάση. Εμαθα αρκετά πράγματα που είχαν σχέση με το θέμα μου αφού έψαξα και βρήκα πληροφορίες απο βιβλία, περιοδικά αι διαδίκτυο. Αλληλεπίδρασα με την Ρεβέκκα πράξη πρωτόγνωρη για μενα αφού πώτη φορά θα ενεργούσα ως εκπαιδευτικός. Τώρα την θεωρώ μια καλή εμπειρία για ένα φοιτητή ή μία φοιτήτρια που σε λίγο καιρό θα μπει στη σχολική αίθουσα να διδάξει Φ.Ε. Μέσα απο αυτή την διαδικασία ωφεληθήκαμε και οι δυο. Η Ρεβέκκα απόκτησε δεξιότητες διερεύνησης και καλλιέργησε περαιτέρω την φαντασία, την δημιουργικότητα της αφου η δημιουργία της αφίσας ήταν δικό της επίτευγμα. Ενισχύθηκε η θετική στάση που είχε για τις φυσικές επιστήμες. Μεσω του πανηγυριού οι γονείς είδαν τις εργασίες των παιδιών τους και τα παιδιά συμμετείχαν σε άλλες δραστηριότητες άλλων παιδιών, αλληλεπίδρασαν με αυτά και γνώρισαν κι άλλα θέματα εκτος απο το δικό τους. Το αρνητικό όμως είναι οτι το πανηγύρι είναι μια χρονοβόρα διαδικασία για τα παιδιά και τους φοιτητές.\nΔιαφάνεια (Κ.ΙΑΚΩΒΙΔΟΥ, Ε.ΡΟΥΣΟΥ) Ποιοι Παράγοντες Επηρεάζουν τη Διαφάνεια των Σωμάτων;\nΔιαφάνεια (Κ.ΙΑΚΩΒΙΔΟΥ, Ε.ΡΟΥΣΟΥ) Ποιοι Παράγοντες Επηρεάζουν τη Διαφάνεια των Σωμάτων; Περιγραφή Διερεύνησης Μέσα από την αφόρμηση τα ίδια τα παιδιά κατέληξαν στο συμπέρασμα ότι το θέμα το οποίο επρόκειτο


afan.gr | Δελτία Τύπου\nYou are here: Home / Blog / Δελτία Τύπου\nΔελτίο Τύπου Πολυπολιτισμικής Εκδήλωσης Χίλτον Κυριακή 7/1/2018, Money & Show,Φεστιβάλ Εθελοντισμού\nΙανουαρίου 11, 2018 /0 Comments/in Frontpage Article, News, Δελτία Τύπου /by admin\nΠαρακαλούμε κλικάρετε : Δελτίο Τύπου Σ.Φ.Ε Χίλτον 7-1-2018\nΔελτίο Τύπου Εισήγησης 6/2/2017\nΦεβρουαρίου 16, 2017 /0 Comments/in News, Δελτία Τύπου, Διεθνές Πολυπολιτισμικό Πανεπιστήμιο /by admin\nΟ Σύνδεσμος Φιλίας Εθνών (Σ.Φ.Ε.) τη Δευτέρα 6 Φεβρουαρίου 2017\nσυνέχισε την τρίτη εισήγηση του Διεθνούς Διαπολιτισμικού Ανοικτού Πανεπιστημίου,\nμε ομιλήτρια την κ. Ευφροσύνη Ευθυμιάδου, Αναπληρώτρια καθηγήτρια Σχολής Ικάρων,\nμε θέμα «Διαπολιτισμική εκπαίδευση και ανάπτυξη γλωσσικών δεξιοτήτων »,\nστην έδρα του παραρτήματος του Σ.Φ.Ε Οδυσσέα Ανδρούτσου 4, Μελίσσια.\nΗ Αντιπρόεδρος του Σ.Φ.Ε κ. Μαρία Αραμπάνου καλωσόρισε και ευχαρίστησε τους παρευρισκόμενους\nκαι την ομιλήτρια κα Ευφροσύνη Ευθυμιάδου για την αποδοχή της πρόσκλησης.\nΑνέφερε ότι το Διεθνές Διαπολιτισμικό Ανοικτό Πανεπιστήμιο είναι γέννημα του Σ.Φ.Ε στους σκοπούς του οποίου είναι και η δια βίου μάθηση\nκαι κάλεσε την ομιλήτρια να παρουσιάσει το θέμα.\nΑκολούθησε η ομιλία της κ. Ευφροσύνης Ευθυμιάδου η οποία τόνισε ότι στις μέρες μας,\nόλο και περισσότερο δημιουργείται η ανάγκη για την επίτευξη ενός δίαυλου διαπολιτισμικής επικοινωνίας\nγια να εγκαθιδρυθεί μία αρµονική συμβίωση μεταξύ των λαών. Για αυτό το λόγο,\nη ανάπτυξη γλωσσικών δεξιοτήτων μέσω της διαπολιτισμικής εκπαίδευσης επιτρέπει να γεφυρωθούν οι πολυπολιτισμικές διαφορές σε μία πολυπολιτισμική κοινωνία.\nΠροτείνεται μία προβληματική σε τρεις άξονες:\nα. πως η καλλιέργεια της διαπολιτισμικής δεξιότητας στη γλωσσική επικοινωνία μπορεί να επιτρέψει τη συνειδητοποίηση των πολιτισμικών συγκλίσεων αλλά και αποκλίσεων\nβ. με ποιο τρόπο δύναται να αναπτυχθεί η διαπολιτισμική συνείδηση και η διαπολιτισμική διαμεσολάβηση σε εκπαιδευτικά περιβάλλοντα\nγ. αν η Αναγνώριση του Άλλου σε ένα πολυπολιτισμικό περιβάλλον καλλιεργείται μέσα από τη συνεργατική μάθηση.\nΩς σκοποί της διαπολιτισμικής εκπαίδευσης στη γλωσσική επικοινωνία, προτείνονται οι εξής:\nα. Η εκμάθηση ξένων γλωσσών επιτρέπει στο μαθητευόμενο να συγκρίνει διαφορετικούς λαούς και κουλτούρες\nβ. Δίνεται η δυνατότητα προσέγγισης πολύπλευρων θεμάτων που έχουν σχέση με διαφορετικούς τομείς, καθώς μπορούν να δοθούν γεωγραφικές, ιστορικές, επιστημονικές προεκτάσεις στην παιδαγωγική διαδικασία\nγ. Μπορούν να αποκτηθούν τεχνικές και στρατηγικές που έχουν σχέση με άλλους τομείς της γνώσης και της καθημερινής ζωής.\nΜε αυτό τον τρόπο καλλιεργείται μια ευελιξία στην αντίδραση και στην συμπεριφορά του ατόμου αλλά και η συνείδηση του πολίτη,\nπου ορίζεται ως πολίτης του κόσμου, cosmopolite, δίνοντας έμφαση στις ανθρώπινες αξίες.\nΆλλωστε, ο πολιτισμός και η διαπολιτισμικότητα προάγουν την επιμόρφωση των συμμετεχόντων\nδίνοντας σημαντική σπουδαιότητα σε στάσεις και συμπεριφορές που υιοθετούνται για να αντιμετωπισθούν οι νέες προκλήσεις των σύγχρονων κοινωνιών.\nΗ παρουσίαση επικεντρώθηκε στην :\nα. την έννοια της διαπολιτισμικής δεξιότητας στη γλωσσική επικοινωνία\nβ. την ανάγκη υιοθέτησης Γλωσσικών Πολιτικών για την ανάπτυξη διαπολιτισμικής συνείδησης\nγ. την ενεργητική διδακτική προσέγγιση σε ένα πολυγλωσσικό και διαπολιτισμικό περιβάλλον\nμε τη χρήση εκπαιδευτικών διαπολιτισμικών σεμιναρίων δίνοντας έμφαση στη συνεργατική μάθηση μέσω της διδασκαλίας εκμάθησης ξένων γλωσσών.\nΣτο τέλος η κα Ευφροσύνη Ευθυμιάδου απάντησε σε απορίες και ερωτήσεις.\nΔελτίο Τύπου Εκδήλωσης 8 Ιανουαρίου 2017 Φεστιβάλ Εθελοντισμού & Πολιτισμού\nΙανουαρίου 20, 2017 /0 Comments/in Frontpage Article, News, Δελτία Τύπου /by admin


Εύκολη εντός έδρας νίκη | SportDay.gr\n10 Σεπτεμβρίου 2021 20:43\nΙΩΝΙΚΟΣ - ΚΟΛΟΣΣΟΣ 84-72\nΕύκολη εντός έδρας νίκη\nΧωρίς κόσμό η νίκη για τους Νικαιώτες\nΟ Ιωνικός Νικαίας νίκησε σε φιλικό αγώνα, τον Κολοσσό Ρόδου με 84-72 και συνεχίζει την προετοιμασία του ενόψει της νέας αγωνιστικής περιόδου.\nΗ ομάδα του Κούρο Σεγούρα ήταν ανώτερη και κατάφερε να διατηρήσει μία σημαντική διαφορά, σχεδόν σε όλη τη διάρκεια της αναμέτρησης.\nΤο πρώτο ημίχρονο έκλεισε στο +4 (45-41) για τους γηπεδούχους.\nΗ συνέχεια ήταν η ίδια με την ομάδα του Ηλία Κατζούρη να μην μπορεί να ακολουθήσει τον Ιωνικό και μοιραία να δέχεται την ήττα.\nΤα δεκάλεπτα: 21-12, 45-41, 64-56, 84-72\n🔵⚪ Φιλική νίκη επί του @KolossosHHotels Πλάτωνα\n👉 Ο Ionikos Nikaia BC HNC Revolution επικράτησε με 84-72 του Κολοσσού, στο πολύ δυνατό φιλικό κεκλεισμένων των θυρών\n‼ Τα δεκάλεπτα: 21-12, 45-41, 64- 56, 84-72#IonikosNikaiaBC #HNCRevolution pic.twitter.com/C5iZBILRpI\n— IONIKOS NIKAIA BC HNC REVOLUTION (@IonikosBCHnc) September 10, 2021


Έγινα 69..Ε! και...: Όταν η βία γίνεται τρόπος έκφρασης. Η Χαριλάου ..η γειτονιά μου.\nΌταν η βία γίνεται τρόπος έκφρασης. Η Χαριλάου ..η γειτονιά μου.\nΚαι.. ξάφνου η γειτονιά μου έγινε κέντρο ειδήσεων αφού λίγοι βίαιοι απέδειξαν πως τα ζώα είναι απείρως καλύτερα από αυτούς., πως έχουν αγάπη, ευγνωμοσύνη, συναίσθημα και φιλούν ακόμη και το χέρι που τους χτυπάει.\nΕκεί στο πεζοδρόμιο απέναντι ακριβώς από τον κτηνίατρο της Κάντυ την ώρα που εμείς.. κοιμόμασταν με ήρεμη συνείδηση και απολογισμό πρωτίστως των πράξεων μας.. ένα 19χρονο παιδί κακοποιήθηκε, βασανίστηκε, φοβήθηκε ( Θεέ μου σκέπτομαι πόσο φόβο ένιωθε μέσα του) απλά επειδή ρωτήθηκε και είπε: Είμαι Άρης......\nΤι πεζοδρόμιο γέμισε λουλούδια αναθήματα, κεριά και γράμματα.. μάταια όλα.. μάταια.. θα ήθελα να υπήρχε σε κάθε παιδί μόνο αγάπη , να είχε εμπεδωθεί από τους γονείς και το σχολείο πως η ανθρώπινη ζωή είναι το πολυτιμότερο δώρο και πως.. κανείς.. μα κανείς δεν έχει δικαίωμα να την αφαιρέσει.. Σαν άνθρωπος αγανακτισμένος θα βροντοφωνάξω έστω και σιωπηλά μέσα μου .. γιατί.. γιατί.. τόση βία, τόση οργή σε οτιδήποτε έχει ζωή και αισθάνεται πόνο.\nΌμως.. αφήστε μου να σας πω λίγα πράγματα για την Χαριλάου που μάθατε ίσως τώρα από τις ειδήσεις..\nΠίνακας του ζωγράφου Νίκου Φωτάκη 1935- 1940\nΗ γειτονιά μου φίλοι μου η Χαριλάου ήταν από τα πιο παλιά χρόνια μία τοποθεσία ήρεμη γεμάτη όμορφες παλιές βίλες κατοικημένη από ανθρώπους με ξεχωριστή κουλτούρα. Όποιος θέλει μία ενδιαφέρουσα αναδρομή ιστορική σελίδα για την Χαριλάου σας παραπέμπω ΕΔΩ\nΜάλιστα στην επάνω μεριά υπήρχε η Ρώσσικη Εκκλησία γιατί ήταν ένα μέρος που είχαν κάνει μία μικρή γειτονιά Ρώσσοι πρόσφυγες με μόρφωση και πίκρα για την χαμένη τους πατρίδα.\nΣήμερα υπάρχει διαφορετική βέβαια εξωτερικά μα εσωτερικά με Ρώσσικη διαμόρφωση και ανήκει στους Αγίους Δημητρίου και Νικολάου.\nΘυμάμαι ιδιαίτερα μία κυρία που επισκεπτόταν η μητέρα μου σαν γιατρός και προσέφερε τις γνώσεις της αφιλοκερδώς πάντα. Ένα μικρό σπιτάκι γεμάτο μπιμπελό που η παιδική μου περιέργεια να χάζευε και δειλά και κρυφά τα άγγιζε. Μία καλοντυμένη έστω και φτωχικά κυρία με πάντα σκουλαρίκια και κολιέ από μαργαριτάρια και τσάι έτοιμο να μας κεράσει.\nΕγώ κατοίκησα εκεί το 1974 όταν οι γονείς μου θέλησαν να με.. προικίσουν!!!! Μπροστά από το σπίτι μου υπήρχε παρκάκι και ακατοίκητες βίλες που έστεκαν ακόμη. Τώρα βλέπω τι κάνει η γειτόνισσα από το μπαλκόνι της!!!! Σταδιακά η Χαριλάου άλλαξε, οι περισσότερες βίλες έγιναν πολυκατοικίες, μία αγορά πάντα για κάθε βαλάντιο και όταν μετά από χρόνια αγόρασα το μαγαζί εργαστήρι μου στην πολυκατοικία που έμενα γνώρισα και το κόσμο της. Οι Χαριλιώτες είναι τοπικιστές, σπάνια αγοράζουν από το κέντρο και γιατί άλλωστε αφού έχουμε τα πάντα. Ομολογώ ότι το ίδιο είμαι κι εγώ, έχω πάντα το ίδιο φαρμακείο, το φούρνο, το ψιλικατζίδικο, το ζαχαροπλαστείο, τον μανάβη... Το μαγαζί μου έγινε αμέσως μία γωνιά που γέμιζε καθημερινά από τις γειτόνισσες που μου έλεγαν καλημέρα, που πίνανε το καφεδάκι τους, που μου έλεγαν τα προβλήματα τους, που αγόραζαν τα δώρα τους και στόλιζαν τα σπίτια τους με δικά μου έργα. Αυτό μου έλλειψε όταν η σύνταξη έκλεισε την γωνιά μου όμως τώρα πια τους συναντώ στο δρόμο όταν.. κυκλοφορώ και νοιώθω συγκίνηση που με αναγνωρίζουν και με μιλούν.\nΗ Χαριλάου έχει τον ΑΡΗ καλώς ή κακώς διαφωνώ για γήπεδα μέσα στη πόλη μα.. ο άνδρας μου δεν ξέρει καν τι θα πει ποδόσφαιρο ( α! η τυχερούλα!!) υπάρχει και το πάρκο του ΑΡΗ όπου κάνω βόλτα την Κάντυ και γνωρίζω άλλους φίλους "συναδέλφους" με .. λουράκια και σκυλάκια.\nΕπιτρέψτε με να σας δείξω και μία άλλη όμορφη όψη της Χαριλάου, πρώτον τα 3 μεγαλόσωμα αδέσποτα υπό προστασία εμβολιασμένα, τσιπαρισμένα με σπιτάκια πάντα και κουβερτούλες από τους εθελοντές φιλόζωους της περιοχής δίπλα στο τοίχο της μιας μεριάς του γηπέδου. Νερό και τροφές σε πολλές περιοχές ολόγυρα και.. φθάνω σε μία ιδιαίτερη γωνιά του μεγάλου πάρκου που φωτογράφισα για να σας την δείξω.. Μία ολόκληρη γωνιά διαμορφωμένης για.. γάτους.. δεν μπορώ να μετρήσω πόσους και ένα σκύλο με το σπιτάκι του μαύρος μεγαλόσωμος και τσιπαρισμένος.\nΥπάρχει και ειδική σήμανση και συμβουλή τι δεν πρέπει να δίνουμε στις γάτες και τους σκύλους που πιθανόν να τους κάνει κακό. όπως βλέπετε η ώρα τέτοια που όλες οι γάτες.. αλωνίζουν!!!!!\nΝάτην μία.. και μαύρη ζήλια η Κάντυ περίεργη την κοιτάζει.\nΦίλοι μου σας κούρασα, αν διαβάσατε μέχρι τέλους τα όσα γράφω θέλω να πω πως .. κοιτάξτε τι κάνει η αγάπη για τη φύση και τα ζώα και..\n...ΝΑ τι κάνει η βία , η οργή, η ασυνειδησία κάποιων που θέλουν να τους ονομάζουμε "ανθρώπους".\nΟ Θεός ας αναπάψει την ψυχούλα του νέου παιδιού και να δώσει δύναμη στους γονείς του.\nΑναρτήθηκε από ΑΧΤΙΔΑ στις 1:04 μ.μ.\nΓεωργία η Χαριλάου, από τότε που την ανακάλυψα μου αρέσει πολύ σαν περιοχή, φαρδιά πεζοδρόμια που λούζονται από τον ήλιο, μαγαζιά όμορφα κυρίως παλιότερα, και κάποια παλιά κτίρια που λάτρευα και που τώρα δεν υπάρχουν πια. Εγώ τριγυρνάω Παπαναστασίου και Μαρτίου. Έχει ένα σεβαστό παρελθόν σαν περιοχή, μου το λένε οι παλιότεροι!\nΣυμβαίνουν όμως άσχημα πράγματα στις μέρες μας και είναι κρίμα αυτό όχι για την περιοχή μα για ολόκληρη την Θεσσαλονίκη. Πώς αφήσαμε τη βία να μας ξεφύγει έτσι; Κλείνοντας τα μάτια και λέγοντας δεν πειράζει στα μικρά μικρά που τελικά ήταν μεγάλα.\nΌπως πχ συμπλοκές μεταξύ οπαδών, δακρυγόνα που τα έχουν δεχτεί στο πρόσωπο ακόμη και έφηβοι που δεν ασχολήθηκαν ποτέ με το θέμα ομάδα όπως ο γιός μου. Και το πιο σημαντικό για μένα που πέρασε στα ψιλά των εφημερίδων..\nΜέρα μεσημέρι μπροστά στα μάτια μας, μια συμμορία από 2-3 άτομα, νέα παιδιά, επιτέθηκαν με μπουκάλια μπύρας και μαχαίρια σε περαστικούς μοτοσυκλετιστές. Μέρα μεσημέρι στην Παπαναστασίου στο ύψος της Μπότσαρη μαχαίρωναν τα λάστιχα δυο μοτοσυκλετών που ήταν στη ροή της κίνησης των αυτοκινήτων. Και τί έγινε μετά; Τίποτα! Η απάντηση των αρμοδίων ήταν ''οπαδοί είναι γίνονται αυτά''\nΠού είναι η προστασία όταν την έχει ένας πολίτης ανάγκη;\nΑν δεν σταματήσουμε αυτές τις μικρές αναίμακτες συμπλοκές δεν είναι επόμενο ότι μια μέρα αυτός που κρατάει το μαχαίρι δεν θα ξέρει που χτυπάει και ποιόν δέρνει;\nΠολύ λυπάμαι αλήθεια. Λυπάμαι και ντρέπομαι και είμαι και τρομοκρατημένη συγχρόνως. Για όλες αυτές τις μαμάδες και όλα τα παιδιά μας που τους συμβαίνει αυτό.\nΣου αφήνω ένα σεντόνι μα ήθελα να τα πω..\nΑς προσπαθήσουμε να σκεφτόμαστε θετικά, μια σοκολάτα σε ένα ωραίο καφέ ας πούμε και ναι σου κλείνω το μάτι\nσου στέλνω φιλάκια\n3 Φεβρουαρίου 2022 - 1:59 μ.μ.\nfish eye Φίλη μου τότε ξέρεις πως είναι μία καλή και ήρεμη γειτονιά , δυστυχώς ο κόσμος άλλαξε.. μαζί και οι άνθρωποι, τα αισθήματα, η εμπιστοσύνη, η ανοιχτή πόρτα.. η γειτονία..\n3 Φεβρουαρίου 2022 - 3:27 μ.μ.\nΤα γεγονότα στην όμορφη συνοικία σου Γεωργία μου, είναι τραγικά! Και η δολοφονία του νεαρού παιδιού σοκάρει για την αγριότητα και τις συνθήκες. Δεν ξέρω τι πρέπει να πω σ' αυτήν την περίπτωση. Ειλικρινά δεν ξέρω. Είμαι όμως σίγουρα αηδιασμένος από τις "οιμωγές" των ταγών της εξουσίας, της "δημοσιογραφίας" και των ΜΜΕ.\nΘα μπορούσα εδώ να γράφω ώρες αναλύοντας τη θέση μου, τις σκέψεις και τις απόψεις μου. Ζούμε μια γενικότερη παρακμή καλή μου φίλη, η οποία σέρνει και παρασύρει τα πάντα. Με εμάς τους ίδιους συνυπεύθυνους. Μπορεί όχι σε μεγάλο βαθμό αλλά κουβαλάμε ευθύνη.\nΕύχομαι κάτι να αλλάξει αλλά είμαι προβληματισμένος.\nΕπίσης δεν ξέρω τι να πω στους γονείς του παιδιού. Αν ήμουν στη θέση τους μπορεί να ούρλιαζα, να φώναζα, να γύρευα αίμα και εκδίκηση! Σίγουρα τέτοιες νοσηρές σκέψεις θα γύρναγαν στο μυαλό μου.\nΓεωργία μου, κρατώ τις όμορφες εικόνες που μάς έδωσες και το σεβασμό στη μνήμη του παιδιού.\n3 Φεβρουαρίου 2022 - 3:30 μ.μ.\nΚρίμα μα πόσο κρίμα να χάνονται οι ζωές έτσι άδικα Γιωργία μου...δεν το χωράει ο νους του ανθρώπου τον λόγο που ήταν η αιτία να χαθεί μια ανθρώπινη ζωή...\nΑγρια κοινωνικά φαινόμενα μας μας μαυρίζουν την ψυχή δυστυχώς φίλη μου δεν ακούς κάτι καλό πια...\nτο μίσος και η βία στην πρώτη θέση .\nΣτη Χαριλάου ερχόμουν όταν ήμουν πιτσιρίκα για να επισκεφτώ την νονά μου που έμενε εκεί...το θυμάμαι πως ήταν ένα όμορφο προάστιο.\nΑς ευχηθούμε να είναι το τελευταίο θύμα το παλικαράκι.\n3 Φεβρουαρίου 2022 - 7:55 μ.μ.\nΗ Ελληνική πολιτεία ποτέ μα ποτέ δεν ασχολήθηκε σοβαρά με τη βία στα γήπεδα και όχι μόνο. Ίσως η επιρροή που ασκούν οι παράγοντες του ποδοσφαίρου σε κυβερνώντες και μη, ίσως οι ομάδες κρούσης, ίσως η ευθυνοφοβία, δεν ξέρω. Η βία στα γήπεδα έχει πάρει τεράστιες διαστάσεις και με τις ευλογίες κάποιων μεταφέρθηκε και στις γειτονιές. Κι ο Θεός να βάλει το χέρι Του.\nΌμορφες οι παλιές γειτονιές με τους κατοίκους να προσπαθούν να ορθοποδήσουν σε μια δρομολογημένη εξέλιξη της αστυφιλίας. Είναι αυτό που λέει ο Γιάννης, είναι και δική μας ευθύνη. Ποτέ, όπως λέει ο Σαμαράκης, οι στέγες των σπιτιών δεν ήταν τόσο κοντά και οι καρδιές τόσο μακριά όσο σήμερα. Δυστυχώς!\n3 Φεβρουαρίου 2022 - 9:58 μ.μ.\nΣτην οδο Αλκμηνης μεναμε για χρονια.Εκει πηγαινα και σχολειο.Ενα παλιο νεοκλασσικο που δεν θυμαμαι σε ποιαωοδο.Για εκδρομη πηγαιναμε στοωδασακι της Ν.Ελβετιας.Και ημουν ΠΑΟΚ αναμεσα σε Αρειανους.Εγω ξερω τι μπουλινγκ ειχα περασει.Ναι μαλιστα εκεινα τα χρονια.Και καθως ημουν και παιδι διαιτητου τα ακουγα συχνα.Κακος εξαιρετικα κακος ο φανατισμος.\n3 Φεβρουαρίου 2022 - 10:14 μ.μ.\nΑχ Γεωργία μου, από προχθές θρηνώ.\nΓια το παλικάρι, για τους γονείς του, για την κοινωνία μας.\nΓιατί αφήνουν να μας επιβάλλονται όλοι αυτοί οι μάγκες;\nΥποφέρουμε από ανασφάλεια στον τόπο μας.\nΓέννημα θέμα στη Χαριλάου, δεν πιστεύω ότι έγινε τέτοιο φονικό στην ήσυχη γειτονιά μας.\nΕύχομαι κι ελπίζω να αποδοθεί δικαιοσύνη παραδειγματική.\n3 Φεβρουαρίου 2022 - 11:32 μ.μ.\nΑπό την ώρα που το άκουσα Γεωργία μου, τρέμει η ψυχή μου γιατί εκεί στη γειτονιά σου μένει και ο γιός μου και καταλαβαίνεις. Κρίμα και μόνο κρίμα θα πω. Ενα παλληκαράκι πάνω στη χαρά και στ άνθισμά του, έφυγε άδικα των αδίκων. Δεν ξέρω πως μπορεί να εξαλειφθεί αυτή η μάστιγα αλλά πρέπει κάτι να γίνει. Λυπάμαι μόνο αυτό, λυπάμαι πολύ....\n4 Φεβρουαρίου 2022 - 8:29 π.μ.\nΠαρόλο που δεν την ξέρω τη Θεσσαλονίκη- δυο φορές επισκέπτρια τι να μάθεις;-από τις περιγραφές σου φαίνεται ωραία γειτονιά. Να πω όμως ότι καμιά γειτονιά δεν έμεινε ανέπαφη στο πέρασμα των χρόνων. Κι εδώ στην Αθήνα τα ίδια...\nΗ βία έχει κατακλύσει την κοινωνία. Λυπηρό, απογοητευτικό και αποτρόπαιο αυτό που έγινε. Κρίμα στο παλικάρι.\nΤο θέμα είναι ότι αυτοί που θέλουν να σκοτώσουν θα το κάνουν ακόμη κι αν απαγορευτεί το ποδόσφαιρο , λέω. Θα βρουν τρόπο να επιτεθούν σε πορείες, σε διαμαρτυρίες για να εκτονώσουν τα φονικά τους ένστικτα. Πολλοί οι λόγοι που φτάνουν οι άνθρωποι σε τέτοια αποκτήνωση.\nΔεν ξέρω αν ποτέ θα αντιμετωπιστούν οι λόγοι που οδηγούν σε τέτοια φαινόμενα,φαίνεται όμως ότι η κοινωνία κατηφορίζει με ιλλιγγιώδη ταχύτητα\n4 Φεβρουαρίου 2022 - 10:19 π.μ.\nΔεν έχω έρθει ποτέ στη συμπρωτεύουσα οπότε σε ευχαριστώ Γεωργία μου για τις πληροφορίες που μας έδωσες.\nΔυστυχώς η βία έχει ξεφύγει γενικότερα και δεν περιορίζεται σε μια γειτονιά.\nΚρίμα για το παλικάρι που έφυγε τόσο μα τόσο άδικα.\nΑς ελπίσουμε ο κόσμος να αλλάξει, γιατί ο πόνος και ο φόβος γίνεται ολοένα και περισσότερο φίλοι της καθημερινότητας.\n4 Φεβρουαρίου 2022 - 4:58 μ.μ.\nΤα όσα συγκλονιστικα συνέβησαν στο παλικάρι μας έκαναν να σκεφτούμε πως λειτουργεί ένας κόσμος που μετωκησε στην Ελλάδα και έχει ζήσει χωρίς Θεό. Βγάζει το μαχαίρι και ξεκοιλιαζει για ψύλλου πηδημα....και είναι πολλοί τετοιοι δυστυχώς παρα πολλοι.\nΣτη Θεσσαλονίκη ήρθα για 2η φορά φέτος τον Ιούλιο για προσκυνημα στο Άγιο Δημήτριο και στη Σουρωτη. Παλαιότερα ανέβαινα συχνά για το Σοχό σ εκείνο το ΥΠΕΡΟΧΟ μοναστήρι της Παναγίας Θεοσκεπαστης που κάθε Σεπτέμβρη φιλοξενεί και τη Παναγία τη Γοργουπηκοο απ το Αγιο Ορος! Τι προσκυνημα!!! μακάρι να αξιωθειτε.\nΤώρα και με τη πανδημία αραιωσαν όλα αυτά.\n6 Φεβρουαρίου 2022 - 12:08 μ.μ.


Ε. Φουρέιρα: “Ας λένε ότι είμαι Αλβανίδα. Δεν με πληγώνει!” - Ειδήσεις Newsit.gr\nNewsit / Lifestyle / Ε. Φουρέιρα: “Ας λένε ότι είμαι Αλβανίδα. Δεν με πληγώνει!”\nΕ. Φουρέιρα: “Ας λένε ότι είμαι Αλβανίδα. Δεν με πληγώνει!”\nΔημοσιεύθηκε: 27.01.2011 | 21:09\nΗ νεαρή τραγουδίστρια δήλωσε ότι δεν έχει κανένα κόμπλεξ και δεν την ενδιαφέρει όσα λένε για εκείνη...\n“Δεν με νοιάζει να πουν ότι είμαι από οποιαδήποτε χώρα. Ας λέει ο καθένας ό,τι γουστάρει. Το μόνο που με αφορά είναι η δουλειά μου… Απ’ όπου και να ήμουν δεν θα είχα πρόβλημα να το πω”, δήλωσε η Ελένη Φουρέιρα για τα σχόλια σχετικά με την καταγωγή της, ενώ τόνισε πως δεν έχει κανένα κόμπλεξ και δεν την τρομάζει η δουλειά.\nΜιλώντας για την καταγωγή της και για το ότι ενώ εκείνη λέει πως έχει μεξικάνικες ρίζες, κάποιοι ισχυρίζονται πως είναι από τη γειτονική Αλβανία, η Ελένη δήλωσε το εξής: “Γελάω, όπως με το καθετί που έχει ειπωθεί για μένα. Στην αρχή λες μέσα σου «γιατί ρε γαμώτο; Αφού δεν έχω πειράξει κανέναν!». Μετά καταλαβαίνεις πως ασχολούνται μαζί σου γιατί έχεις κάποιο ενδιαφέρον. Τους ευχαριστώ, λοιπόν, πάρα πολύ όλους αυτούς που μιλούν για εμένα, γιατί με κάνουν να υπάρχω”.


Ενοριακή ζωή - Άγιος Δημήτριος Πειραιώς: Όχι αποχή από την εξομολόγηση.\nΌχι αποχή από την εξομολόγηση.\nΕκείνος τότε απάντησε:-\nΑυτό δεν είναι σωστό! Είναι σαν να λέει ένας στρατιώτης, όταν τραυματίζεται: «Αφού ο πόλεμος δεν τελείωσε και μπορεί πάλι να τραυματισθώ, γιατί να δέσω το τραύμα μου;». Αλλά, αν δεν το δέσει, θα πάθει αιμορραγία και θα πεθάνει. Μπορεί από φιλότιμο να μην πηγαίνουν να εξομολογηθούν, τελικά όμως αχρηστεύονται.


Β Ι Β Λ Ι Ο Κ Α Φ Ε: May 2014\nΑφιέρωμα: Βρετανική και ιρλανδική λογοτεχνία (7). Η καταστροφή ενός νεκροταφείου από τις Αρχές δεν είναι μια απλή κατεδάφιση. Είναι πρώτιστα μια πράξη ρήξης, που δεν έχει μόνο γραφειοκρατικές διαδικασίες.\nΓαλλικός καφές με μπράντυ:\nΕίδα το έργο εξ αρχής ως αλληγορία, προφανώς απ’ όσα διάβασα από εδώ κι από κει, και κυρίως από όσα με προϊδέασαν γραμμένα στο οπισθόφυλλο. Αλλιώς θα το διάβαζα σαν ένα ιστορικό μυθιστόρημα, ένα μυθιστόρημα εποχής που μιλά για μια γειτονιά του Παρισιού, ενός Παρισιού διόλου λαμπρού, απλού, φτωχού ίσως, εκεί μέσα στον 18ο αιώνα.\nΟ Ζαν-Μπατίστ Μπαράτ αναλαμβάνει, απεσταλμένος του Υπουργού, να ξεθεμελιώσει ένα παλιό νεκροταφείο, που βρίσκεται στο κέντρο του Παρισιού, εν έτει 1785 και μολύνει με την παρουσία του την αναπνοή και τη ζωή των περιοίκων. Τέσσερα χρόνια πριν από τη Γαλλική Επανάσταση, ο ορθολογισμός επιβάλλει ρυμοτομικές αλλαγές, που ενδέχεται να κλονίσουν την παράδοση, την καθημερινή ζωή των κατοίκων της συνοικίας, και ορθολογικές διευθετήσεις που πιθανόν να πηγαίνουν ενάντια στις εκκλησιαστικές αρχές και στα πιστεύω των απλών ανθρώπων για τους νεκρούς-τους. Ο ίδιος ο πρωταγωνιστής, μηχανικός με πίστη στην αποστολή-του, επωμίζεται το βάρος του έργου με απόλυτη προσήλωση, οργανώνει συνεργεία εργατών και προγραμματίζει τη δράση-του, έστω κι αν σκέφτεται τους ανθρώπους που θα χάσουν τη δουλειά-τους, όπως τον οργανοπαίχτη Αρμάν και μερικούς άλλους.\nΕίπα και προηγουμένως ότι είδα το κείμενο ως αλληγορία και περίμενα με υπομονή να διαψευστώ ή να επιβεβαιωθώ. Τι θα μπορούσε τελικά να συμβολίζει η εκθεμελίωση του νεκροταφείου;\n1) την επιβολή του ορθολογισμού πάνω\nστη μεταφυσική, η οποία όμως επιμένει;\nΣ’ αυτήν την περίπτωση, θα περίμενα\nόχι βέβαια φαντάσματα και άλλα τινά,\nαλλά αντιδράσεις των κατοίκων, οι οποίοι\nθα θεωρούσαν προσβολή των\nθρησκευτικών-τους πεποιθήσεων μια\n2) την επιβολή της τεχνολογικής προόδου στην παράδοση; Τότε η όλη δράση μπορεί και να είχε αίσια αποτελέσματα, αν το μυθιστόρημα έδειχνε την αλλαγή και την αναβάθμιση μιας υποβαθμισμένης περιοχής.\n3) την επιβολή του γραπτού νόμου πάνω στους άγραφους; Μιλάμε για το 1785, εν μέσω βασιλικής απολυταρχίας, όταν η φωνή της εξουσίας ήταν νόμος. Οδηγούμαστε σε μια εξέγερση ενάντια στην αυταρχική απόφαση; Μιλάμε για οιωνούς της επανάστασης; Είναι μια άλλη προσπάθεια του κράτους να βάλει χέρι στις άγραφες αξίες των κατοίκων;\nΟι εικασίες αυτές δείχνουν τα αναγνωστικά βήματα που ακολούθησα για να «διαβάσω» το έργο. Μέσα από τέτοιες υποθέσεις, περνάμε από την ημιμάθεια στη γνώση, όσο το ίδιο το κείμενο γεννά διερευνητικές σκέψεις, κι έπειτα, καθώς η ανάγνωση συνεχίζεται, οι απαντήσεις αργούν. Ενώ οι ανασκαφές συνεχίζονται και εκατοντάδες σκελετοί ξεθάβονται, ο Μπαράτ παθαίνει ένα ατύχημα, μένει εν μέρει τυφλός και καλεί στο σπίτι, που νοικιάζει, την πόρνη Ελοΐζ να συγκατοικήσουν…\nΤελικά, πόσο ο 18ος αιώνας έρχεται ως εμάς, πόσο αυτή η περιδιάβαση στα σοκάκια και στους ανθρώπους του Παρισιού αφήνει την αλληγορία να φανεί; Σε έναν Γάλλο ίσως πιο πολύ, σε μένα λιγότερο.\n[Οι φωτογραφίες -πάντα από πάνω προς τα κάτω κι από αριστερά προς τα δεξιά- ελήφθησαν από τα εξής σάιτ: aglobalaffair.com, cultureandstuff.com, www.marcelgagne.com, www.flickr.com και www.nytimes.com]\nΑναρτήθηκε από ΠΑΠΙΣΣΑ ΙΩΑΝΝΑ στις 2:05 PM 3 comments:\nΕρώτημα πρόσληψης: ένα καλό βιβλίο αφορά όλο το κοινό; και τι ρόλο παίζει η διαπολιτισμική μεταφορά; πώς κρίνεται το έργο από το κοινό μιας άλλης χώρας;\nΚαθώς διάβαζα το βιβλίο, έκανα δυο παρατηρήσεις, σχετικά άσχετες με το περιεχόμενο του μυθιστορήματος της Βρετανής συγγραφέως:\n1. Η λογοτεχνία διδάσκει ανοχή. Αν κάθε αναγνώστης που πέφτει πάνω σε ένα κείμενο, αλλόδοξο, γραμμένο με τρόπο παρεκκλίνοντα από όσα έχει αυτός συνηθίσει, αιρετικό στις απόψεις ή στη μορφή-του κ.ο.κ., το έκλεινε από τις πρώτες σελίδες, τότε δεν θα έπρεπε να διαβάζει. Μόνο όμως αν ο υποψιασμένος αναγνώστης είναι έτοιμος να συναντήσει στα διαβάσματά-του εξωγήινους αλλά και μικρόβια, έκφυλους αλλά και στυλίτες μοναχούς, αφηγηματικά βάραθρα και γλωσσικά αδιέξοδα, μόνο τότε θα μπορέσει να απλώσει το βλέμμα-του και έξω από το παράθυρό-του. Η λογοτεχνία διδάσκει την πολυφωνία.\n2. Η λογοτεχνία δεν προσλαμβάνεται εξίσου από πολιτισμό σε πολιτισμό. Ένα μυθιστόρημα γραμμένο λ.χ. με την τεχνική της τεθλασμένης αφήγησης μιας φυλής στη Λατινική Αμερική δεν θα μπορεί να εκτιμηθεί από έναν κάτοικο της πολιτισμένης Νορβηγίας κι ένα διήγημα με πραγματολογικό υλικό από την ιστορία της Τασκένδης δεν θα μπορεί να γίνει κατανοητό από έναν μέσο Αμερικάνο. Χρειάζονται πολιτισμικές γέφυρες για να διαβάσει κανείς τα βαριά σε πολιτισμικό status κείμενα άλλων λαών.\nΚαι τώρα για το βιβλίο. Θεωρήθηκε ένα από τα καλύτερα βρετανικά μυθιστορήματα του 2012 και ξεχωρίζει για την ωμή αποσπασματικότητα, που επιχειρεί ωστόσο να αποδώσει την καθημερινότητα. Η αποσπασματικότητα και η επιμονή στη λεπτομέρεια αντικατοπτρίζουν την πολυσύνθετη ζωή στο Λονδίνο, μια πόλη πολυπολιτισμική, πολύβουη, ζωντανή όσο και ανεξέλεγκτη. Έτσι, καθετί στο έργο πιάνεται από μια πραγματικότητα που δεν τη νιώθουμε όσο ο πολιτισμικός κώδικας της αγγλικής πρωτεύουσας δεν φιλτράρεται για να μεταφερθεί σε μας, αλλά μεταδίδεται live σαν μια διαρκής πηγή εσωτερικών και εξωτερικών μηνυμάτων. Οι τέσσερις βασικοί χαρακτήρες ζουν την πραγματικότητα αυτή, η οποία διασταυρώνεται με τις σκέψεις-τους και μετατρέπεται σε έναν λαβύρινθο συναντήσεων και αδιεξόδων.\nΗ Λία Χάνγουελ είναι ιρλανδικής καταγωγής και ζει στο Ουίλσντεν, ένα προάστιο του Λονδίνου με έντονη αφρο-καραϊβική κοινότητα. Είναι πλέον παντρεμένη με τον Μισέλ, αφρικανικής καταγωγής που έζησε στη Γαλλία, και έχει καλύτερη φίλη τη Νάταλι (Κίσα) Μπλέικ. Από εκεί και πέρα, ο Φίλιξ και ο Νέιθαν, η μητέρα της Λία ονόματι Πολίν και πολλοί άλλοι συστήνουν έναν ιστό σχέσεων και επιλογών, που στηρίζουν το κοινωνικό οικοδόμημα της Ζέιντι Σμιθ.\nΤελικά, όπως οι δυο προκαταρκτικές επισημάνσεις που έκανα έδειξαν, το έργο δεν ανταποκρίθηκε στην αναγνωστική-μου συγκρότηση. Φαίνεται είμαι πολύ ευρωπαίος επαρχιώτης, για να βρω κάτι στον λονδρέζικο μικρόκοσμο. Δεν ξέρω αν ο Λονδρέζος θα έβρισκε ενδιαφέρουσα την αποτύπωση του μικρόκοσμου του Περιστερίου λ.χ. Ακόμα περισσότερο, το πλήθος λεπτομερειών αναγκάζει τον αναγνώστη να ψάχνει λεπτομέρεια με τη λεπτομέρεια μην του ξεφύγει κάτι, να συνδέει κόκκο κόκκο το τσουβάλι με τους σπόρους που έχει μπροστά-του, το κλίμα είναι πολύ στενά προσαρμοσμένο στους χαρακτήρες και στη ζωή που αντικατοπτρίζουν, με αποτέλεσμα εμείς οι απ’ έξω να κοιτάμε με απορία.\n[Οι φωτογραφίες αντλήθηκαν από τους εξής ιστότοπους: saltwater.typepad.com, www.spring.org.uk, sevencpartnering.wordpress.com, askmissa.com, www.visailing.com και www.vol1brooklyn.com]\nΑναρτήθηκε από ΠΑΠΙΣΣΑ ΙΩΑΝΝΑ στις 8:07 AM 5 comments:\nΑφιέρωμα: Βρετανική και ιρλανδική λογοτεχνία (5). Εν όψει Ευρωεκλογών ένα κείμενο που πραγματεύεται την έννοια του Ευρωπαίου. Ένα ευφυές όσο και καλογραμμένο έργο, με κατασκοπικές προεκτάσεις αλλά και πολύ προσωπικές κατευθύνσεις, με χιούμορ αλλά και με ζωντανές σκηνές, με τύπους-ποίημα και με ένα πρωταγωνιστή που βγαίνει από το βιβλίο μπροστά-μας.\nΚαφές στιγμής με έναν κύβο ζάχαρη:\nΟι Ολυμπιακοί αγώνες στο Λονδίνο το 2012 και η τελετή έναρξης προκάλεσαν ποικίλα σχόλια για το ποια «βρετανικότητα» ήθελαν να προβάλουν οι διοργανωτές στο παγκόσμιο σκηνικό. Κάπως έτσι ξεκινά και ο προβληματισμός στο νεοφουρνισθέν βιβλίο του Κόου, που ανάγεται στο 1958, χρονιά της Διεθνούς Έκθεσης των Βρυξελών, έκθεσης ομού διεθνιστικής όσο και καπιταλιστικής. Η χρονιά εκείνη θεωρείται η επίσημη αρχή της Ευρωπαϊκής Οικονομικής Κοινότητας -μετά την υπογραφή της Συνθήκης της Ρώμης το 1957-, ενώ η Έκθεση των Βρυξελών τοποθετείται στο κέντρο του ψυχρού πολέμου μεταξύ ΗΠΑ και ΕΣΣΔ. Η βρετανικότητα δοκιμάζεται στις Συμπληγάδες των Υπερδυνάμεων…\nΤι κάνει, λοιπόν, ο Τόμας Φόλεϊ, υπάλληλος της Βρετανικής κυβέρνησης, στο βρετανικό περίπτερο της Έκθεσης και ποιον ρόλο του ανέθεσαν ορίζοντάς-τον υπεύθυνο της παμπ; Και τα πράγματα γίνονται πιο ύποπτα, όταν βλέπουμε πράκτορες να τον παρακολουθούν και να θέλουν να ελέγξουν τα πολιτικά-του φρονήματα, τα περίπτερα της Αμερικής και της Σοβιετικής Ένωσης να είναι δίπλα δίπλα, ο ψυχρός πόλεμος να μετατρέπεται σε πόλεμο εντυπώσεων, επιστημονικού ανταγωνισμού και επιδίωξης κύρους.\nΗ γραφή του Κόου κερδίζει τον αναγνώστη από την πρώτη στιγμή και τον κάνει να πιστέψει ότι έτσι γράφεται η υψηλή λογοτεχνία. Διαλέγει ένα θέμα με εθνικά και διεθνιστικά χαρακτηριστικά, πλάθει έναν απλό άνθρωπο και τον θέτει στο κέντρο εξελίξεων που τον ξεπερνάνε (το ίδιο είχε κάνει και στον «Ιδιωτικό βίο του Μάξουελ Σιμ»), ανάγει το ιστορικό σε διαχρονικό, αφηγείται και ταυτόχρονα κανείς νιώθει ότι η υπόθεση δεν τρέχει εμπροσθοβαρώς… Οι εξελίξεις παίρνουν μόνο μετά τη μέση του κειμένου μορφή χιονοστιβάδας, σοφά δημιουργημένης και σοφά σκιαγραφημένης, ώστε να οδηγήσει τα φαινομενικά ήρεμα σε εκκωφαντικά ραγδαία.\nΚι ακόμα περισσότερο, το φοβερό μ’ αυτό το βιβλίο είναι ο τρόπος με τον οποίο παρουσιάζει σοβαρά θέματα: τρόπος ανάλαφρος, έμμεσος, υπαινικτικός, ειρωνικός, λοξός, δήθεν αδιάφορος. Π.χ. ο επιστολικός διάλογος μεταξύ του Τόμας από το Βέλγιο και της γυναίκας-του Σύλβια στη Βρετανία, όπου κι οι δυο υπαινίσσονται φλερτ με τρίτα πρόσωπα, αλλά κανείς δεν παραδέχεται τη σοβαρότητα της πράξης του άλλου. Ανάλογα, οι κατασκοπικές βλέψεις ενός Ρώσου δημοσιογράφου και ο κίνδυνος να κατηγορηθούν οι Βρετανοί της παρέας για φιλοκομουνισμό περνάνε μεταξύ βότκας και μπαλέτων σε διαλόγους και ψιλοσυζητήσεις που φαινομενικά δεν έχουν τίποτα ύποπτο. Ο Κόου καταφέρνει να αποκρύψει αλλά και να αποκαλύψει τα υπόγεια δεδομένα, να συγκαλύψει αλλά και να προβάλλει τον πόλεμο των φύλων και των εθνών.\nΤο βιβλίο κινείται τόσο στο επίπεδο των διακρατικών σχέσεων και των κατασκοπικών συγκρούσεων στο πλαίσιο του Ψυχρού πολέμου, όσο και στο διαπροσωπικό επίπεδο, όπου η απομάκρυνση από το (βρετανικό) σπίτι επιφέρει κλονισμό στη σχέση του Τόμας με την εστία, και τη γυναίκα-του. Νομίζω πως πρόκειται για ένα διπλό crash test της ταυτότητας, αφενός της εθνικής και της υποβολής-της στους πειρασμούς της Ευρώπης και των κακόβουλων όσο και ύπουλων επιβουλών και αφετέρου της έκθεσης σε γυναικείους πειρασμούς, μακριά από την ασφάλεια του προστατευτικού υμέναιου.\nΔεν θέλω να παραλείψω το δημιουργικό χιούμορ που σε πολλούς Βρετανούς συγγραφείς είναι γονιμότατο.\n[Η πρώτη δημοσίευση του κειμένου έγινε στο In2life στις 6/5/2014. Οι φωτογραφίες ελήφθησαν από: dekluizenaar.mimesis.nl, commons.wikimedia.org και de.wikipedia.org]\nΑναρτήθηκε από ΠΑΠΙΣΣΑ ΙΩΑΝΝΑ στις 10:49 AM 2 comments:\nΑφιέρωμα: Βρετανική και ιρλανδική λογοτεχνία (3). Αφού ζω σε φάρο και μέρα-νύχτα αγναντεύω το πέλαγος και τον Θεό, είπα να διαβάσω ένα βιβλίο με ανάλογο τίτλο. Ο φάρος θα μπορούσε να είναι σημείο φωτός ή όριο απομόνωσης, μεταίχμιο ζωής και θανάτου ή ανάστημα του ανθρώπου προς τον ουρανό.\nΝες με άρωμα πραλίνα:\nμετ. Α. Δημητριάδου\nΤο μυθιστόρημα ξεκινά με τον τρόπο που θα ήθελε κάθε αναγνώστης, για να πειστεί ότι έχει να κάνει με μια σοβαρή συγγραφέα. Με σταθερή γλώσσα, με ύφος στιβαρό, με την αφήγηση να ισορροπεί τα εξωτερικά και τα εσωτερικά γεγονότα, καθώς παρακολουθεί τον Φουθ να αρχίζει το ταξίδι-του από τη γενέτειρα Βρετανία στην ηπειρωτική Ευρώπη.\nΚέντρο της όλης ιστορίας είναι αυτός ο Φουθ και εμμέσως το μικρό μπουκαλάκι άρωμα που κουβαλά, ένα μπουκαλάκι σε σχήμα φάρου το οποίο όμως είναι κενό. Ένας συμβολισμός ορθώνεται εξ αρχής σ’ αυτόν τον μικρό φάρο, που τονίζεται περισσότερο με τον ομώνυμο τίτλο. Ο Φουθ ταξιδεύει προς τη Γερμανία, απ’ όπου κατάγεται ο πατέρας-του, ένα ταξίδι που το είχε ξανακάνει μαζί-του μικρός, ένα ταξίδι που τον βγάζει μακριά από τον πρόσφατο χωρισμό-του με την Άντζελα. Στον δρόμο-του συναντά, σε πραγματικό χρόνο ή σε παρελθόντα, τον Καρλ, την Έστερ, τον Κένι, στιγμές σε μια αλυσίδα συναντήσεων και αναμνήσεων, κόμβων αυτογνωσίας και κρίκων αφύπνισης. Ο Φουθ παραμένει όμως σιωπηλός και εσωστρεφής…\nΗ καλοσμιλεμένη αφήγηση καταφέρνει και συνδέει σχεδόν ανεπαίσθητα το παρόν με το παρελθόν. Ο Φουθ θυμάται την πρώτη-του γυναίκα, την Άντζελα, πώς γνωρίστηκαν και τα σχετικά, ενώ συνεχίζει το ταξίδι που φέρνει νέες μικρές εμπειρίες και επαναφέρει μνήμες. Η Έστερ, ξενοδόχισσα στη μικρή πόλη του Χελχάουζ (που σημαίνει «φάρος»!), κάνει τις καθημερινές δουλειές-της και ενδιάμεσα παρεισφρέουν αναμνήσεις από τον άνδρα-της, τον Μπέρναρντ. Ο Φουθ συμπεριφερόταν στις γυναίκες σαν να επρόκειτο για τη μητέρα-του, η Έστερ γνώρισε τον σύζυγό-της, ενώ προηγουμένως τα είχε με τον αδελφό-του. Κι οι δυο έζησαν ένα είδος υπολανθάνουσας αιμομιξίας με άξονα ένα μικρό μπουκαλάκι άρωμα βιολέτα σε σχήμα φάρου.\nΗ Μουρ ξέρει επίσης να αποδίδει, σχεδόν νατουραλιστικά, τα αντικείμενα και τα πρόσωπα. Οι περιγραφές-της δεν είναι καθόλου εξιδανικευμένες, αλλά σκιαγραφούν με ωμότητα λ.χ. ασπρουλιάρικα δέρματα και χαλαρωμένα μπούτια ή άλλες λεπτομέρειες σε έναν μυθιστορηματικό κόσμο, όπου το καθημερινό συναντά το ρεαλιστικά ασυνήθιστο. Ωστόσο αγνοεί τελείως το γερμανικό σκηνικό και αδιαφορεί, πέρα από την μπίρα, να το περιγράψει γλαφυρά, ώστε να εντάξει την ιστορία σε μια ρεαλιστική σκηνογραφία. Άλλη μια βρετανοκεντρική αφήγηση…\nΤελικά, βούλιαξα σε μια αργή αφήγηση που, ενώ ανανεώνεται με τις αναδρομές, δεν παύει να τελματώνεται. Οι αργές περιδιαβάσεις του Φουθ, οι αργοκίνητες βάρκες της σκέψης-του, οι εμβόλιμες αναδρομές επιδιώκουν να ορίσουν την προσπάθεια της συγγραφέως να αναδείξει τον κενό αρώματος φάρο σε σύμβολο μιας άδειας ζωής. Το γκρίζο άφωτο περιβάλλον τόσο του Φουθ όσο και της Έστερ, όπου η στάσιμη ζωή-τους αντανακλά το μουντό παρελθόν-τους, δίνει ένα κείμενο στατικό και λιμνάζον.\n[Δανείστηκα τις φωτογραφίες για τη σημερινή ανάρτηση από: thehappinesszone.hoop.la, luvparfum.com, wisetrips.blogspot.com, www.webmd.boots.com και bloggingonthebrightside.wordpress.com]\nΑναρτήθηκε από ΠΑΠΙΣΣΑ ΙΩΑΝΝΑ στις 12:41 PM No comments:\nΑφιέρωμα: Βρετανική και ιρλανδική λογοτεχνία (2). Στη ζωή υπάρχουν συνήθως περιορισμένες επιλογές, τις οποίες όποιος πάρει, δύσκολα μπορεί να τις αλλάξει εκ των υστέρων. Στη λογοτεχνία η διερεύνηση ποικίλων εκδοχών του βίου μπορεί να δώσει εξαίσιες ιστορίες…\nΣτιγμιαίος καφές με μόκα:\n“Ζωή μετά τη ζωή”\nμετ. Μ. Γκανά\nΟ χρόνος και η χρήση-του είναι βασική έγνοια των μοντερνιστών, οι οποίοι προσπάθησαν να συλλάβουν την υφή-του, να διερευνήσουν την αίσθηση που αφήνει και τις επιδράσεις στη ζωή του ανθρώπου και να τον διασταυρώσουν με άλλες συνιστώσες-της, όπως ο χώρος, η ιστορία, η μηχανή κ.ο.κ. Από το «Αναζητώντας τον χαμένο χρόνο» του Προυστ μέχρι το ανανεωμένο ιστορικό μυθιστόρημα και η σχέση του παρελθόντος με το παρόν, οι συγγραφείς του 20ού αιώνα έθεσαν πολλές φορές τον χρόνο στο μικροσκόπιό-τους και τον ανέλυσαν με κάθε τρόπο.\nΗ Βρετανίδα Kate Atkinson δουλεύει ανάλογα πάνω σε μια πολύ έξυπνη ιδέα: το πώς θα μπορούσαμε να ξαναζήσουμε τη ζωή-μας, αν ήμασταν σε θέση να την επαναλάβουμε και να “διορθώσουμε”, συνειδητά ή ασύνειδα, την πορεία-της. Το ερώτημα παραπέμπει σε ένα πιθανολογικό “αν”, που μου θύμισε μια πρόσφατη ελληνική ταινία, το «Αν» του Χριστόφορου Παπακαλιάτη, η οποία αξιοποιεί, έστω και ρηχά ερωτικά και αβαθώς καλλιτεχνικά, παρόμοια σύλληψη. Στην ταινία η ιστορία διχάζεται ανάμεσα σε δύο πιθανές εκδοχές που κινούνται –ας πούμε- παράλληλα, ενώ στο βιβλίο της Άτκινσον η ιστορία ξαναγράφεται και ξαναγράφεται σε ένα ατέρμονο παλίμψηστο που σβήνει και ξαναγράφει τον χρόνο.\nΗ Ούρσουλα πεθαίνει στη γέννα έναν Νοέμβρη του 1910…\nή η Ούρσουλα γεννιέται τελικά από έγκαιρη έλευση του γιατρού και μεγαλώνει σε μια πλούσια οικογένεια της Αγγλίας τη διάρκεια του Πρώτου Παγκοσμίου Πολέμου. Ώσπου τον Ιανουάριο του 1915 η μικρή κοπελίτσα επιχειρεί να πιάσει την κούκλα-της και πέφτει στο κενό…\nή την προλαβαίνουν πριν περάσει από το ανοικτό παράθυρο. Έτσι, μεγαλώνει ανάμεσα στα τρία αδέλφια-της, ενώ ο πατέρας-τους Χιου λείπει στον πόλεμο, ώσπου έρχεται το τέρμα του πολέμου, αλλά η οκτάχρονη πλέον Ούρσουλα πεθαίνει από γρίπη τον Νοέμβριο του 1918…\nή το 1947, όταν αργοσβήνει στο κρεβάτι-της, λίγο μετά τον Δεύτερο Παγκόσμιο Πόλεμο…\nΓια να μην τα πολυλογώ, η Ούρσουλα μεγαλώνει, πεθαίνει πολλάκις αλλά αφηγηματικά μπορεί να γλιτώνει, ζει, παντρεύεται, μένει έγκυος, κάνει φιλίες, σχέσεις, βρίσκει δουλειά. “Πόσο τεράστια είναι η διαφορά ανάμεσα στο πεθαίνω και το σχεδόν πεθαίνω”, αναρωτιέται κάποια στιγμή. Κι είναι αυτό το συνεχές τραμπάλισμα μεταξύ του θανάτου, που βάζει τέρμα στα πάντα, και της συνέχειας της ζωής, που δίνει παράταση σε όσα θέλει να κάνει η πρωταγωνίστρια. Η ζωή-της μπλέκεται με τους βίους των άλλων αλλά και με τα ιστορικά γεγονότα, όπως τον Δεύτερο Παγκόσμιο Πόλεμο και την πορεία μιας Βρετανίδας μέσα σ’ αυτόν.\nΗ ζωή είναι ένα άνυσμα με τέρμα τον θάνατο, ο οποίος περιγράφεται να έρχεται σαν ένα αθόρυβο σκοτάδι (αυτή η λέξη χρησιμοποιείται συνυποδηλωτικά, όπως και η «μαύρη νυχτερίδα», για να δηλωθεί το τέλος της ζωής). Οι πιθανότητες να ζήσει κανείς και να γεράσει φαίνονται μικρές, όσο η πρωταγωνίστρια πεθαίνει από διάφορες αιτίες ή σώζεται χάρη σε ανεπαίσθητα μειδιάματα της τύχης. Ο θάνατος είναι μια πιθανότητα που φράζει τον χρόνο ή η ζωή σαν ποτάμι μπορεί να ελίσσεται αποφεύγοντας τα εμπόδια;\nΗ Άτκινσον, για να παρακολουθήσει τη διπλή πορεία του χρόνου, ακολουθεί δύο αφηγηματικούς ρυθμούς. Από τη μία, συντάσσεται πλήρως με τον ρεαλισμό και διηγείται αργά, με λεπτομέρειες έστω κι αν τα κεφάλαια είναι μικρά, με αργοβάδιστο τέμπο, με σκηνές που δεν έχουν άλλο λόγο παρά μόνο να απλώσουν την αφήγηση και να βάλουν τον αναγνώστη στο κλίμα της ιδιωτικής ζωής αλλά και της ιστορίας. Από την άλλη, με συνεχείς αναδρομές, με χρονικά πετάγματα, με σύντομες παρεκβάσεις, πηγαινοέρχεται από το σήμερα στο άλλοτε, διασπώντας την ευθύγραμμη πορεία της αφήγησης με φωτοβολίδες που φωτίζουν το παρελθόν. Και ενδιάμεσα ρίχνει την ιδέα του déjà vu, εμβάλλοντας τη σκέψη μήπως η Ούρσουλα μεταβαίνει στον χρόνο και νομίζει ότι βιώνει θανάτους που ποτέ δεν έζησε.\nΤο μυθιστόρημα βέβαια ξεχειλίζει, σαν κοιλιά έξω από το παντελόνι, απλώνεται, βρίσκει αφορμή από τις ποικίλες συνέχειες που έχει η συγγραφέας σκαρφιστεί και ρέει απρόσκοπτα, πισωγυρίζει και ξαναξεχύνεται σε ένα αδιάκοπο άπλωμα. Γι’ αυτό αυτή η σχοινοτενής αφήγηση και επανάληψη γίνεται κουραστική, όπως γράφει και η Χριστίνα Παπαγγελή.\n[Οι φωτογραφίες αντλήθηκαν από: www.azcentral.com, www.lifo.gr, www.polyvore.com, www.fashionsnewz.com, eofdreams.com και www.learning-mind.com]\nΑφιέρωμα: Βρετανική και ιρλανδική λογοτεχνία (1). Ο πρώτος έρωτας και μάλιστα με μια ώριμη γυναίκα συνδέεται σε μια εναλλαγή παρόντος-παρελθόντος με τη μεσήλικη φάση της ζωής ενός ηθοποιού. Όταν ποικίλες γυναίκες βγαίνουν ξαφνικά από τη ζωή-του, ο αφηγητής αρχίζει να αναρωτιέται τι πραγματικά συνέβη και τι επινοείται από το μυαλό.\nΙρλανδικός καφές με μπράντι:\nμετ. Τ. Κοβαλένκο\nΟ έρωτας ενός δεκαπεντάχρονου προς τη μητέρα του φίλου-του και ακόμα περισσότερο η αποπλάνησή-του από αυτήν θα περίμενε κανείς να είναι το περιεχόμενο μιας φτηνής πορνοταινίας ή ενός μπεστ-σέλλερ που θα προκαλούσε τα ταπεινά ένστικτα του αναγνώστη. Κι όμως ένας μεγάλος συγγραφέας της Ιρλανδίας καταπιάνεται μ’ αυτό το θέμα με όλη την ποιότητα της γραφής-του αλλά και όλη τη μαεστρία της τέχνης-του.\nΑν το ψάξει λίγο περισσότερο κανείς, θα αντιληφθεί ότι δεν είναι αυτό το κέντρο του μυθιστορήματος, όπως εν αρχή φαίνεται. Η αποπλάνηση είναι η ζουμερή αφορμή για να μιλήσει ο συγγραφέας για τον τρόπο με τον οποίο η μνήμη κατασκευάζει το παρελθόν. Στην ουσία ο ηλικιωμένος ηθοποιός Αλεξάντερ Κλιβ επιχειρεί να θυμηθεί τον πρώτο άγουρο έρωτα και τη μύησή-του στον σαρκικό έρωτα από την τριανταπεντάχρονη κυρία Γκρέι. Αυτό όμως που θυμάται δεν είναι (και αυτό φαίνεται σχεδόν σε κάθε σελίδα) σίγουρο, προϊόν μιας αντικειμενικής μνήμης αλλά το πεποιημένο αποτέλεσμα της ασθενούς μνήμης-του, της διαμορφωμένης μετά πενήντα χρόνια συνείδησής-του, της υποκειμενικής φαντασίας-του, της εκλογίκευσης και άλλων νοητικών διεργασιών με τις οποίες επεξεργάστηκε τα πραγματικά γεγονότα. Αυτά που μας εξιστορεί είναι ασφαλώς η προβολή στο μυαλό-του όσων πραγματικά συνέβησαν και τελικά μόνο η πρισματική ανάλυσή-τους που δεν είναι καθόλου φερέγγυα.\nΣτο ίδιο παραπέμπει και μια ταινία στην οποία καλείται να παίξει ο Κλιβ που θα ονομάζεται “Η Επινόηση του παρελθόντος” και αφορά στη ζωή του Άξελ Βάντερ. Η ταινία υπαγορεύει την έννοια του αρχείου και την κατασκευή της βιογραφίας, και κατά συνέπεια της πραγματικότητας. Μέσω αυτής και της τωρινής ζωής του Κλιβ, ειδικά η απώλεια της κόρης-του, συνδεόμαστε ανά τακτά διαστήματα με το παρελθόν, εκείνο το πεντάμηνο της ερωτικής-του σχέσης με την κυρία Γκρέι, κι έτσι βλέπουμε από δύο πλευρές τον τρόπο με τον οποίο ο άνθρωπος, υποσυνείδητα (η μνήμη) ή συνειδητά (η τέχνη) αναπλάθει ή πλάθει εξ αρχής την ιστορία (προσωπική ή συλλογική).\nΌσο προχωρά το έργο, τόσο περισσότερο διάφορα νήματα απλώνονται μέσα από τις σελίδες-του προς άγνωστες κατευθύνσεις. Πώς θα αποκαλυφθεί η ερωτική σχέση του νεαρού Αλεξάντερ με τη ευυπόληπτη κυρία Γκρέι; Θα μπορέσει να την ξαναβρεί μετά από πενήντα χρόνια; Τι ίχνη άφησε η αυτοκτονία της κόρης-του Κας; Γιατί προσπάθησε να αυτοκτονήσει η συμπρωταγωνίστριά-του Ντον Ντέβονπορτ; Κι όλα αυτά τα νήματα θα βρουν μια κοινή συνισταμένη να συνδεθούν ή θα αφήσουν τον αναγνώστη μετέωρο να εικάζει μέχρι τέλους;\nΤο συγκινητικό τέλος δεν μου δίνει απαντήσεις σε όλα αυτά. Ίσως μια εξήγηση να είναι ότι από μικρός βίωνε την απώλεια στις σχέσεις-του με τις γυναίκες, πρώτα η απώλεια της κυρίας Γκρέι, μετά της κόρης-του, πρόσφατα της συμπρωταγωνίστριάς-του… Πολλά τα κενά μιας τέτοιας ερμηνείας, αφού αφενός πρόκειται για άλλου είδους σχέσεις και αφετέρου η γυναίκα-του ήταν πάντα εκεί. Τέλος πάντων κρατώ την καλογραμμένη ιστορία και το ύφος του Μπάνβιλ που, έστω κι αν έχει πάμπολλα επίπεδα σημεία, δείχνει τι μπορεί να κάνει. Θέλω να διαβάσω τη “Θάλασσα”. Δείτε και την ανάγνωση της Αναγνώστριας.\nΔημοσιεύτηκε στο In2life στις 19/2/2014. Οι φωτογραφίες ελήφθησαν από: www.alt-market.com, www.all4women.co.za, www.popularmechanics.com, moblog.whmsoft.net και www.theguardian.com.\nΑναρτήθηκε από ΠΑΠΙΣΣΑ ΙΩΑΝΝΑ στις 10:28 AM 2 comments:\nΑναρτήθηκε από ΠΑΠΙΣΣΑ ΙΩΑΝΝΑ στις 8:56 AM 5 comments:


Copy of Home | Frostit\n52 ΧΡΟΝΙΑ ΙΣΤΟΡΙΑΣ\nΟδηγήσαμε τα Επαγγελματικά Ψυγεία σε επίκαιρη αισθητική και βελτιώσαμε τις δυνατότητες επιλογής χρωμάτων, υλικών και ειδικών επενδύσεων που να ικανοποιούν κάθε επαγγελματία. Με συνδυαστική έρευνα και εργασία Ελλήνων Μηχανικών και Σχεδιαστών, παράγουμε Επαγγελματικά Ψυγεία που αναβαθμίζουν την γενικότερη εικόνα του χώρου και του καταστήματος κάθε πελάτη μας.\nΜε πυλώνα τη φιλοσοφία μας και την ταυτότητά μας, οδηγηθήκαμε στην ίδρυση του μοναδικού και πρωτοποριακού για την έρευνα και τη σχεδίαση Επαγγελματικών Ψυγείων: FROST IT. Η λειτουργία του από τα μέσα του 2020 αποτελεί γεγονός και είναι στελεχωμένο από Νέους Επιστήμονες.\nΕπιπλέον, συνεργάζεται στενά με την Ακαδημαϊκή κοινότητα με μοναδικό σκοπό την συνεχή βελτίωση της λειτουργίας των Επαγγελματικών Ψυγείων και την ενσωμάτωση τεχνικών για την βελτίωση της συντήρησης των τροφίμων


WWDC 2016 Live Streaming - Swifters\nWWDC 2016 Live Streaming\nPosted on June 14, 2016 October 16, 2016 by Ioannis Alexiou\nΧθές 13 Ιουνίου σε χαλαρή διάθεση και σε ωραίο φιλικό κλίμα διεξάχθηκε από την ομάδα μας Swifters η εκδήλωση WWDC 2016 Live Streaming στην αίθουσα Μυρτώ!\nΓια εμάς, τα μέλη της ομάδας, ήταν ιδιαίτερη η χθεσινή συγκέντρωση μιας και αποτελούσε την πρώτη μας επίσημη συνάντηση απ’ την στιγμή που εγκρίθηκε το καταστατικό μας ενώ την τελευταία μας γι’ αυτό το ακαδημαϊκό έτος.\nΣτο χθεσινό WWDC έγιναν όλες οι ανακοινώσεις που θα απασχολήσουν τους προγραμματιστές που ασχολούνται με την Objective C και την Swift. Ανακοινώθηκαν όλες οι ενημερωμένες εκδόσεις των λειτουργικών συστημάτων της Apple, tvOS, watchOS, iOS, macOS! Αυτό που συγκρατήσαμε απ όλα αυτά… η έμφαση που δίνει η εταιρία στους προγραμματιστές μέσα από τα πολλά νέα API που διέθεσε!\nΤο wired δημοσίευση ένα πολύ καλό άρθρο για το τι είδαμε χθες και σας παραπέμπουμε να το διαβάσετε εδώ. Ενώ όσοι χάσατε το χθεσινό WWDC μπορείτε να το δείτε εδώ και να ενημερωθείτε για όλες τις εξελίξεις!\nΜέχρι την επόμενη φορά, να έχετε ένα παραγωγικό και χαλαρό καλοκαίρι!\nThis entry was posted in Event and tagged event, wwdc, wwdc2016. Bookmark the permalink.\n← Και επίσημα φοιτητική ομάδα\nΕνημέρωση Πρωτοετών Ακ. Έτος 2016 – 2017 →\nΗ ομάδα Swifters πλέον και recognized Apple User Group


Ζώδια που φλερτάρουν με ιδιαίτερο τρόπο - ΤΑ ΝΕΑ\ntanea.gr > Άστρα > Ζώδια που φλερτάρουν με ιδιαίτερο τρόπο\nΖώδια που φλερτάρουν με ιδιαίτερο τρόπο\nΗ Γκουίνεθ Πάλτροου και ο Τζον Χάνα στην κομεντί «Απρόσμενος έρωτας» του Πίτερ Χάουιτ.\nTANEA Team 23 Δεκεμβρίου 2019 | 17:13\nΌ,τι κι αν λένε οι άλλοι, το φλερτ δεν είναι μια μονόπλευρη υπόθεση για σας. Θέλετε να προξενήσετε το ενδιαφέρον και να δώσετε όλη σας την προσοχή στο άλλο άτομο. Θέλετε να πάρετε τόσο έπαινο και προσοχή όσο και να δώσετε. Έχετε πολλά εργαλεία του φλερτ στη... φερέτρα σας. Βγάζετε οικειότητα στο άλλο άτομο. Από την πολύ στενή επαφή με τα μάτια, το χαμόγελο, τη χαρισματική σας γοητεία γενικότερα. Έχετε ανάγει τον όρο «σέξι» σε επιστήμη!


Μπατήρηδες, αλλά... σοφοί !\nΠανεπιστήμιο Γουότερλου/ Καναδάς - 01/18.\n«Πώς γίνεται να έχουμε εξίσου πολλές, αν όχι περισσότερες συγκρούσεις από ό,τι στο παρελθόν;», αναρωτήθηκε ο Γκρόσμαν. Η απάντηση, όπως είπε, είναι ότι από μόνη της η εξυπνάδα - ατομική ή συλλογική- δεν μειώνει τα προβλήματα και τις συκγρούσεις, αν δεν συνοδεύεται από την αναγκαία σοφία, που βλέπει τα πράγματα πιο σφαιρικά.\nΑν και η μελέτη συμπεριέλαβε από φτωχούς έως ευκατάστατους ανθρώπους και όχι τους πολύ-πολύ πλούσιους, οι κοινωνικοί ψυχολόγοι υποψιάζονται ότι η σοφία των τελευταίων είναι ακόμη μικρότερη. «Πολύ θα ήθελα να μελετήσω τον Ντόναλντ Τραμπ», δήλωσε ο Γκρόσμαν. Αλλά μάλλον όλοι ξέρουν ήδη την απάντηση...


Γεγονότα για την καλωδιακή τηλεόραση – www.taghyip.com\nΠριν από χρόνια, η τηλεόραση ήταν μια ασπρόμαυρη οθόνη που έδινε στους θεατές της περιορισμένο αριθμό προγραμμάτων. Ωστόσο, παρόλο που οι επιλογές τηλεόρασης ήταν περιορισμένες τότε, η δημοτικότητα της τηλεόρασης δεν υποχώρησε ποτέ. Με το πάτημα ενός κουμπιού, οι καταναλωτές θα μπορούσαν να εκτεθούν σε διάφορες μορφές ψυχαγωγίας, ακριβώς στο σαλόνι τους.\nΑπό τον 20ο αιώνα, το κουμπί έχει αντικατασταθεί από το τηλεχειριστήριο καθώς ο 21ος αιώνας μας προσφέρει τεχνολογία που έχει γίνει πρότυπο για πολλούς Αμερικανούς. Ένα από αυτά είναι η καλωδιακή τηλεόραση.\nΑυτή η μορφή τηλεόρασης παρέχεται μέσω ομοαξονικού καλωδίου. Για να επωφεληθεί από αυτό, ένας θεατής πρέπει να είναι συνδρομητής σε έναν πάροχο αυτής της μορφής τηλεόρασης. Νομικά, δεν είναι δωρεάν υπηρεσία, αν και όταν εμφανίστηκε για πρώτη φορά στη σκηνή, η κλοπή ήταν πρόβλημα. Σήμερα, οι εταιρείες έχουν εργαστεί σκληρά για να παρέχουν τηλεοπτικές υπηρεσίες μόνο σε αυτούς που πληρώνουν γι’ αυτήν.\nΟι Ηνωμένες Πολιτείες έχουν την τιμή να έχουν εφεύρει πολλές από τις κορυφαίες υπηρεσίες του σήμερα. Η κοινοτική τηλεόραση κεραίας, γνωστή πλέον ως καλωδιακή τηλεόραση, είναι εφεύρεση του 20ου αιώνα. Εφευρέθηκε τον Ιούνιο του 1948 στο Mahoney City της Πενσυλβάνια από έναν άνθρωπο που ονομαζόταν John Walson.\nΟ κ. Walson, ένας πωλητής τηλεοράσεων, πήρε μια γραμμή μετάδοσης και την οδήγησε από μια κεραία που ήταν συνδεδεμένη στο κατάστημά του σε μερικά σπίτια ανθρώπων που είχαν αγοράσει τηλεοράσεις από αυτόν. Η επιθυμία του ήταν να βελτιώσει την ποιότητα του σήματος λόγω της κακής λήψης που ήταν διαθέσιμη στην κοινότητά του. Από τότε, η CATV έχει τελειοποιηθεί και συνεχίζει να τελειοποιείται.\nΚαθώς οι άνθρωποι επικοινωνούν με εταιρείες καλωδίων για να αντικαταστήσουν την εκπομπή τους, αντιμετωπίζονται με συνεχείς ενημερώσεις, όπως η νέα διαδραστική τηλεόραση που επιτρέπει στον θεατή να αλληλεπιδρά με το πρόγραμμα στην οθόνη. Για παράδειγμα, οι θεατές που παρακολουθούν αγώνες ποδοσφαίρου μπορούν να αντιμετωπιστούν με ειδικές γωνίες κάμερας και άλλες επιλογές που μπορούν να ελέγξουν.\nΜια σημαντική βελτίωση που έχει ενσωματώσει ο κλάδος είναι η μετατροπή από την αναλογική τηλεόραση, η οποία είναι η παραδοσιακή τηλεόραση εκπομπής, σε ψηφιακά σήματα υψηλής ποιότητας. Η διαθεσιμότητα της διαδραστικής τηλεόρασης σημαίνει ότι η πρόσβαση μπορεί επίσης να παραδοθεί στον υπολογιστή σας μέσω Διαδικτύου.\nΥπάρχουν μερικά ενδιαφέροντα στοιχεία όσον αφορά την καλωδιακή τηλεόραση. Περισσότερες γυναίκες παρά άνδρες εγγράφονται, με τη διάμεση ηλικία ενός συνδρομητή καλωδίου να είναι στα μέσα της δεκαετίας του ’40. Περίπου το ένα τέταρτο των συνδρομητών είναι απόφοιτοι κολεγίου και περισσότεροι από τους μισούς είναι παντρεμένοι. Το μεσαίο οικογενειακό εισόδημα ενός τυπικού συνδρομητή είναι περίπου 45,00 $.\nΗ μεγαλύτερη ομάδα ανθρώπων που παρακολουθούν καλωδιακή τηλεόραση είναι οικογένειες με παιδιά. Επίσης, όταν πρόκειται για παιδιά, πάνω από 70.000 σχολεία εγγράφονται στην τάξη. Τα προγράμματα αυτά χρηματοδοτούνται από την κυβέρνηση, από τις τηλεοπτικές εταιρείες και από ιδιωτικές δωρεές.\nΣήμερα, η προβολή καλωδιακής τηλεόρασης μπορεί επίσης να βελτιωθεί με την καλύτερη τεχνολογία όσον αφορά το υλικό. Οι σημερινοί θεατές έχουν τηλεοράσεις με επίπεδη οθόνη και τηλεόραση υψηλής ευκρίνειας. Το χρώμα και ο ήχος της τηλεόρασης είναι καλύτερα σήμερα από ποτέ. Εάν εγγραφείτε, το πιθανότερο είναι ότι θα θέλετε να ενισχύσετε την επένδυσή σας με μία από τις νεότερες διαθέσιμες επιλογές τηλεόρασης.